text:
ORANJESTAD,Aruba
Aña 2019 tawata un aña sumamente positivo pa Turismo di Aruba. E aña por wordo considera un di e mihor añanan den historia di Turismo di nos pais. Tur e indicadornan a indica esaki. E cantidad di stayovers, e cantidad di bishitante crusero, e REV PAR, e ADR y e tourism receipt.
Minister Dangui Oduber tin e grato noticia pa comparti cu den aña 2019 Aruba su turismo a kibra record un bes mas. Segun cifranan cu a drenta di Aruba Airport Authority mas di 1.2 miyon turista a bishita nos isla. Manera ta conoci un turismo fuerte ta percura pa miles di trabou pa nos hendenan. No tin nada mas bunita pa wak con tur e dedicacion y trabou duro di tur esnan cu ta labora den e sector aki ta contribui na resultadonan positivo pa nos isla. Minister Dangui Oduber ta contento cu strategianan usa pa ministerio di turismo a duna su resultado den 2019. E mandatario semper a duna di conoce cu un di e strategianan principal ta pa diversifica turismo den diferente mercado. E mercado di merca ta keda esun principal cu a trece riba 900 mil bishitante pa Aruba sigui pa esun di Latino America y Caribe cu 155 mil. E mercado mericano a crece cu 11% compara cu aña 2018 y e mercado total di “Air Arrivals” a crece cu 3% compara cu e aña anterior. Ministerio di Turismo ya caba ta on top di e fenomeno aki door di sigui traha riba e desaroyonan cu lo bin manera Baby Beach Waterfront, Malmok Boardwalk fase 2 y e renobacion di Rodger’s Beach Piers. Tur esaki lo yuda eleva e producto Aruba pa uno competitivo compara cu otro islanan Caribense. Abase di fondonan di TPEF tambe lo sigui contribui pa contene e problematica di cacho y pushinan riba caya door di e programa Stimami Sterilisami. Un Aruba cu ta cuida y duna amor na su animalnan lo bisa hopi di nos den wowo di nos bishitantenan. Minister Oduber den 2019 tambe a yama Bon Bini na 3 chain di hotel di caliber halto cu ta Hyatt Place Airport, Boardwalk Hotel y recientemente Courtyard by Marriott.
Aña 2020 ta premira di bira otro aña sumamente exitoso pa Turismo di Aruba. Varios desaroyo positivo manera Aruba Gateway 2030, Portcity, Baby Beach Waterfront, Boardwalk Malkok Fase 2 y asina por keda menciona un lista impresionante di proyectonan cu lo crea empleo, stimula economia y crea entrada pa gobierno.
Importante pa menciona cu e vision di minister Oduber di trece turistanan di calidad ta dunando resultado. E meta ta pa trece e turistanan afluente cu tin un capacidad halto di gasta y por nota den e indicadornan cu ta logrando esaki.
Minister Dangui Oduber no tin ningun duda cu aña 2020 lo sigi pa ta uno sumamente positivo pa Aruba su turismo y ta gradici ATA, AHATA, APA y tur esnan cu di uno of otro forma ta contribui na e industria aki.
Turismo ta nos forsa y e driver principal di nos economia.


c: text/html

text:
Diaranzon mainta a drenta informe di cu lo tin un persona cu no ta duna señal di bida mas na un cas na Paradijs, mesora a dirigi tanto polis como ambulans na e sitio. Na yegada di e patruya mesora a solicita presencia di tur autoridad competente y tambe slachtofferhulp. Na yegada di e ambulans nan a nota cu no por haci nada mas y a solicita presencia di un dokter. Na yegada di e dokter no a keda nada otro cu constata cu e homber P.D. (special) di 39 aña a fayece den su soño riba su cama. Na famianan di e fayecido Ta bay nos mas sincero palabranan di condolencia.
Richard Lacle

robotstxt: allowed

filter: keep


text:
E último elekshon di parlamento ta tras di lomba, mané bo mes por a mira mi pronóstiko no a kompletamente ku e resultado final, partido PAR i FOL sigur a sorprendé mi. Mi no a spera ku PAR lo haña tantu voto asina i mi no a spera ku FOL lo a kai bo di 1 asiento. Den mi pronóstiko ma bisa ku no tin niun partido ku ta bai benefisiá kompletamente di e 1 asiento ku ta representá “e persona ku no sa pa ken vota”. Pero esaki tabata e fout den e pronóstiko paso manera mi ta analisá PAR ta e partido ku a kue e votadó nan aki. Den e tabla siguiente mi ta bai pone e kantidat di voto ku mi a pronostiká e partido nan lo a haña.
Mi a hasi un análisis chikí riba e resultado di e elekshon di parlamento i tambe ma kuminsá wak un tiki den direkshon di elekshon di konseho insular 2010.
Análisis
Pueblo Soberano
Pueblo Soberano a logra optené 10789 voto, ku ta bon pa 2 asiento. Pueblo Soberano a krese ku 96% kompará ku elekshon anterior. PS ta e partido ku e krese mas tantu den e elekshon aki. Pa ami esaki no ta un sorpresa, manera ma menshoná den mi pronóstiko e partido aki ta bai siguí krese i mi ta kere ku si e partido aki siguí manera e ta bai lo e sigui krese tambe. Manera mi ta analisá si elekshon di konseho insular tabata awe PS lo logra 3 asiento.
Partido un Pueblo Emansipá
Partido un Pueblo Emansipá a logra optené 311 voto, ku ta bon pa 0 asiento. Pa ami e resultado aki no ta un sorpresa i mi ta kere ku PPE no mester a bai e elekshon aki. PPE mester a wak si e por a inkorporá su mes den un di e partido nan ku mes un ideologia kuné. Nos mester kuminsá realisá ku no ta fásil manera ta mustra pa logra asiento den elekshon i sigur no den elekshon di parlamento kaminda e kiesdeler ta hopi haltu. Tambe tin ku tene kuenta ku e echo ku promé ku elekshon tur hende ta bisabu ku nan ta vota pa bo pero ora nan yega tras di e mashin di voto nan ta hasi otro. Si elekshon di konseho insular tabata awe tampoko e partido aki lo no a logra asiento.
Partido Nashonal di Pueblo
Partido Nashonal di Pueblo a logra optené 6494 voto, ku ta bon pa 1 asiento. PNP a bai atras ku 14% kompará ku elekshon anterior. Manera ma pronostiká PNP ta siguí bai atras, mi ta kere un di e kos nan ku sigur a afektá PNP ta e retiro ku dos miembro di e partido a tuma den porta di elekshon. PNP sigur mester bai bek den nan seno i analisá. Si elekshon di konseho insular tabata awe PNP lo a logra 1 asiento.
Partido Antia Restrukturá
PAR a logra optené 26641 voto, ku ta bon pa 5 asiento i 1 restzetel,pa un total di 6 asiento. PAR a bai dilanti ku 27% kompará ku elekshon anterior i ta e partido ku mas a krese den e elekshon aki despues di Pueblo Soberano. PAR sigur tabata un sorpresa pa mi, paso e forsa di PAR sigur no tabata bisto riba kaya, ni den enkuesta nan. Manera mi a bisa anterior si PAR gana e elekshon aki e sla lo ta mortal pa oposishon. Sigur PAR tin e “momentum” awor aki i si nan mantené esaki nan lo ta kla pa elekshon di eilandsraad tambe. Si elekshon di konseho insular tabata awe PAR lo a saka 7 asiento mas 1 restzetel ku ta bon pa 8 asiento.
Movementu Solushon Isla
MSI a logra optené 195 voto, ku ta bon pa 0 asiento. Si elekshon di konseho insular tabata awe MSI lo no a logra asiento.
Partido Demokrat
Partido Demokrat a logra optené 1815 voto, ku ta bon pa 0 asiento. E partido aki a bai atras ku 52% kompará ku elekshon anterior, esaki ta e partido ku a bai mas atras den e elekshon aki. Aunke mi a pronostiká ku DP lo no saka asiento den e elekshon aki mi no a spera ku nan lo a bai dje atras aki. Mi ta kere sigur e echo ku DP no a fiha un posishon kla pa loke ta trata strukturá estatal a afektá nan. Si elekshon di konseho insular tabata awe tampoko DP lo no a logra asiento.
Frente Obrero i Liberashon 30 di Mei
FOL a logra optené 4373 voto, ku ta bon pa 0 asiento. FOL a bai atras ku 43% kompará ku elekshon anterior. Pa ami esaki sigur tabata un sorpresa paso ma kere ku sigur FOL lo logra 1 asiento. Apesar di esaki tòg FOL tin speransa ainda paso si elekshon di konseho insular tabata awe FOL lo a logra 1 asiento. Kiermen FOL mester bai analisá anto wak kon nan ta bai amplia esun asiento aki den e siguiente elekshon.
Lista di Kambio
Lista di Kambio a logra optené 23552 voto, ku ta bon pa 4 asiento mas 1 restzetel pa un total di 5 asiento. Mi ta kere ku sigur esaki ta un sla duru pa LK aunke mi no a keda sorpresa pa e kantidat di voto, ma kere ku sigur a base di e moveshon nan riba kaya i den enkuesta nan ku LK tabata tin e kapasidat pa ta e partido di mas grandi. Pero manera mi a bisa kaba PAR simplemente a krese ku e okashon i a kue mas voto ku mi a spera. Mi ta kere si ku e kombinashon di MAN, FORSA KORSOU i NIUN PASO ATRAS a minimalisá a daño ku e partido nan aki lo a haña si nan a bai nan so. Si elekshon di konseho insular tabata awe i si LK bai e elekshon ey nan lo a logra 6 asiento mas 1 restzetel ku ta bon pa 7asiento.
Elekshon Konseho Insular 2010
Si elekshon di konseho insular a tuma lugá awe e partido nan di PAR, PNP i FOL lo a logra 11 asiento i PS i LK lo a logra 10 asiento. Den e elekshon aki e aktuashon di FOL i PNP lo bai ta sumamente importante pa PAR. Dikon? Paso manera mi a analisá PS a haña su voto nan for di FOL i DP. FOL i DP a bai atras ku un kombinashon di 5237 voto i PS a krese ku 5295 voto. Si PS logra kue mas voto di FOL i PNP bai un tiki mas atras, FOL ta kai na 0 asiento den elekshon di konseho insular i PS lo logra kue esun restzetel ku PNP lo a haña. Den e kaso ey PAR i PNP lo logra 10 asiento huntu i PS i LK lo logra 11 asiento. Pa oposishon PS lo bai ta hopi importante, paso manera ma splika kaba PS por hòrta un restzetel for di PNP ku ta pone ku oposishon ta haña 11 asiento. Klaro ku tin mas posibilidat pero mi ta warda e parti aki pa mas serka di elekshon.
Resúmen elekshon parlamento 2010


text:
Un di e metanan di Fundashon Alton Paas ta trese konsientisashonn tokante dwarslaesie. Den kuadro di esaki Fundashon Alton Paas tin e honor di anunsia un kolaborashon ku e programa Bienestar i Salú di Kòrsou pa trese informashon tokante dwarslaesie i tambe e bida despues.
E promé episodio ya a pasa kaba di kual nos por a skucha Migarda Martina ku a splika tokante kiko ta dwarslaesie i su kousanan. Tambe a papia di e diferente inisiativanan ku fundashon tin i e impakto ku esaki tin den bida di otronan aki na Kòrsou.
E programa ta keda presentá pa Cloudytte Weert. E ta un programa di tur djarason atardi 6or na radio direct 107.1fm.
E vishon di e programa ta pa nos komunidat por biba mas konsiente i salu. Ta konosi ku e nivel di malesa ta spantoso riba nos dushi isla Kòrsou kompará ku e restu di paisnan. Pesei abo komo radio oyente ta fundeshi di e proyekto. Sin bo no tin rason pa presentá “Bienestar i Salú di Kòrsou.
E siguiente episodio ku lo bo bai skucha di Fundashon Alton Paas lo ta día 27 di yüli di 6:00 pa 6:30 atardi na Radio Direct mes. Sintonisé pa bo skucha mas di Fundashon Alton Paas.


text:
Den un ambiente masha familiar y cu ritmo di nos musica di Festival Cantica di Caya, na nos radio Emisora Mas Fm 105.1 a tuma e acto di Coronacion di e Gran Dama Folklore Cultural 2022: Jelisse Sharlyne Boekhoudt. J.H.F Couture Cultural.
E acto di coronacion a ser efectua pa su Yiu Homber Xenon Daal y tambe e shall a ser bisti pa vice presidente di Fundacion Chico Harms, Sr. Leonido Harms.
Nos ta desea Jelisse Sharlyne Boekhoudt tur clase di exito y bendicion. Masha Pabien di Curason na nos gran Reina.


text:
Despues di a publiká nos komparashonnan di preis di karni i fruta i berdura, Fundashon pa Konsumidó ta publiká awe e último parti di nos komparashon di preis pa loke ta trata luna di sèptèmber. E komparashon di preis aki ta konsistí di produktonan di sobrá kategorianan ku mas nos ta kumpra den supermerkado. Un total di 110 produkto a keda selektá, anotá i kompará na un kantidat di 22 establesimentu den e periodo di 16 di sèptèmber pa 27 di sèptèmber 2016. E produktonan aki ta varia for di aros, hariña, bonchi, suku, zeta dushi,kòfi, te, lechi, limonada etc. Tambe tin produktonan di uso personal manera habon pa baña, pasta di djente, toaya femenino i papel di wc.
Pa medio di e komparashon di preis aki, konsumidónan por tin un bista mas amplio kua supermerkado ta mas kumbiniente pa hasi nan kompra responsabelmente.
Bon Bini supermarket: e supermarket ku mihó preis.
A base di e resultadonan di nos komparashon di preis, Bon Bini supermarket ta resaltá komo e supermerkado ku mas tantu produkto na mihó preis pa loke ta trata e produktonan ku a keda selektá. For di e lista ku 110 produkto, Bon Bini supermarket tabatin un kantidat di 30 produkto na un preis mas abou. Mangusa Rio Canario ta na di dos lugá ku un kantidat di 19 produkto mas barata i na di tres lugá Esperamos supermarket ku un kantidat di 18 produkto.
Mangusa Hypermarket ta mihó surtí
Ku un kantidat di 94 produkto for di e 110 produktonan selektá, Mangusa Hypermarket tabata e supermerkado mihó surtí na momentu ku Fundashon pa Konsumidó a pasa anotá preis. Despues di Mangusa Hypermarket, Esperamos supermarket ta na e di dos lugá ku un kantidat di 91 produkto for di e lista di produkto selektá. E di tres lugá ta bai pa Mangua Rio Canario ku 90 produkto.
Diferensia di preis remarkabel
Fundashon pa Konsumidó a konstatá diferensianan di preis grandi durante di e komparashon di preis den supermerkadonan. E produkto ku un diferensia di preis mas grandi na e supermerkadonan ta pasta di djente. E pasta di djente marka Dr. Tichenor’s ta kosta na Colon supermarket fl. 6.50 i na Arco Iris supermarket e mesun pasta di djente ta kosta fl. 14.50. Esaki ta un diferensia di fl. 8.00.
Desinfektante marka Tempo di 3.79 liter ta kosta na Mangusa Rio Canario i Hypermarket fl. 6.78. Sinembargo na supermarket 2000 i minimarket St. Maria esaki ta kosta fl. 11.50. Esaki ta un diferensia di preis di fl.4.72. Un otro produkto ku tambe tin un diferensia di preis grandi den e diferente supermerkadonan ta papel di wc di e marka Swave. Un paki di Swave ku un kantidat di 12 ròl aden ta kosta na Arco Iris supermarket fl. 7.50. Na Bonam minimarket e mesun papel di wc aki ta kosta fl. 14.05. Esaki ta un diferensia di fl. 6.55
Ta bon pa menshoná ku Fundashon pa Konsumidó no a tene kuenta ku kalidat òf pais di orígen di e produktonan ku ta keda preselektá.
Fundashon pa Konsumidó ta konsehá kada konsumidó pa hasi nan kompra na un manera konsiente i responsabel. Pa hasi esaki posibel, Fundashon pa Konsumidó ta brinda e lista di komparashon di preis aki riba nos wèpsait www.fundashonpakonsumido.org. Pa kualke informashon por tuma kontakto ku Fundashon pa Konsumidó na number di telefòn 462-666 òf via e-mail info@fundashonpakonsumido.org


text: ORANJESTAD, Aruba – 06 mei 2020 Despues di 13 dia sin conose mas caso positivo di COVID-19 na Aruba awe nos a wordo informa di un caso positivo nobo. E caso positivo nobo aki tin vinculo cu un otro caso positivo y ta trata aki di un persona cu ya tawata den cuarentena y ta pasa awo di cuarentena pa isolacion. Na e momentonan aki tur desicion tuma pa cu e Fase 1 di recuperacion di Aruba su Economia y Futuro ta canando segun plan di gobierno. Mientras e dianan ta pasa poco poco comunidad ta cuminsa move mas, y e posibilidad tey cu e cantidad di casonan di COVID-19 por aumenta. Esaki tambe ta parti di e Normal Nobo rond mundo. Aruba a scohe pa habri su economia den fase pa di e forma aki por controla e riesgo. Despues di 2 siman ta evalua con e simannan a bay pa dicidi si mester ahusta e maneho. Comunidad por move mas awor sinembargo ta hopi importante pa tur hende sigui ta alerto y practica e reglanan di distanciamento fisico y di higiena pa proteha bo mes na tur momento.


text:
Tourism Corporation Bonaire a duna rekónosimentu na tres huéspet mas komo embahadornan di Boneiru. Ta trata aki di Ben Roush Jr. ku ta bishitando Boneiru pa 10 aña i Johnnie i Janet Williams ku ta bishitando Boneiru pa 20 aña. Pa ambos okashon Sra. Helen Mercera-Thodé a hiba palabra i a hasi entrega di sertifikado i medayanan korespondiente na nos embahadornan.
Pa mas informashon enkuanto komunikado di embahador por tuma kontakto ku Helen Mercera-Thodé na teléfòn 717-8322 òf via email helenthode@tourismbonaire.com


text: E Kurá di India lugá ib ofisial dictaminó sentensia, PDF diamars ku e abogado stranhero no por apliká na e lei di e paisE tribunal nombra mi, Bou di e Defensor di e Lei di teksto, e abogado stranhero no por apliká na e lei di e India, sin resiprosidat. Pa ta legal pa realisá e lei di e India, un persona tin ku ta un siudadano di India i a gradua ku un permiso di derecho di ta un universal di India. Di stranheronan solamente ta nan mag di realisá for di e lei di e India, si e legislashon nashonal di tera di origen mag di e abogado India den realisá."Mi tin sostenémi pa realisá e lei only no solamente e aparensia, na hues, sino tambe duna un bista, e relacion di e ekipo, e partisipashon di konferensia ta esnan ku ta kompartí date hurídiko,"e tribunal di hustisia konta ku, den su aprobashon. E tribunal tene na e abogado stranheronan no por partisipá den realisá un di lei, den forma di litigative traha. Sinembargo, por partisipá den e prosedimentu di arbitrahe si e kaso ta pertenesé na e arbitrahe komersial internashonal. Ademas, e abogado stranhero, e por promociona lesamento legal pa e siudadanonan di India di arbitrahe komersial internashonal. Regla ku tegen ta aki cabrejas mester ta hiba pafó mester ta krea pa e Konseho di e kolegio di abogado di India lugá ib ofisial, ta bisa e tribunal. Frekuentemente ta retirá di Korte Supremo di Hustisia, Canta Bai O'Honor a nase na E Buraku, Des, e di Maart. Wak e video grabashon di e hues O'Honor papia tokante di su biografie Floho B: Krese den un Kancha di Bestia na Crece di estudio uní na e Skol di Derecho di Harvard, na april. Di di Maart, e Conexion di Firma e Desaroyo, e Production i Lansamentu di arma Bacteriológicas (Biológiko) i toxínicas i riba di Destrukshon, ku a drenta na vigor. Awe riba dia tera a firma e Conexion, promoviendo no"eskolar, krese, menospresio reserved òf otro forma haña òf para' arma biológiko. Algun nashonnan hermans, sinembargo, tin warda e derecho pa tuma algun arma biológiko pa 'profiláctico lat. Siña mas di U N. Conexion di Arma Biológiko.


text:
Den cuadro di e hubileo di plata di e Sociedad Hulanda-Aruba, a organisa un charla tocante a conexion cu Hulanda tin cu Aruba y e importancia pa manten’e e relacionnan den Reino y a elabora con pa mehora esaki. Un di e oradornan rib’e anochi aki tabata Francio Guadaloupe, un antropologo, pero alabes ta profesor na Universidad di Amsterdam y tambe ta un Senior Researcher n’e Koninklijk Instituut voor Land , Taal en Volkunde na Universidad di Leiden.
Guadaloupe ta lider di un investigacion amplio, yama ‘Islanders at the helm’, cu ta investiga con e seis islanan ta sufri bou di e cambionan climatico y kico e habitantenan di e isla ta haci pa trece cambio den esaki. Ademas e ta co-chair di un proyecto riba nivel di MBA cu ta trata di ‘Representing Europe.’
Pa hopi tempo a lubida cu tin e miembronan cu tin nacionalidad Hulandes, Frances y Britanico, cu ta forma parti di Union Europeo, pero cu no ta biba na Europa y cu esaki mester bira parti di e educacion. Cu kisas e poblacion Suiso por sa cu tin ciudadanonan Europeo cu ta biba na Aruba. Pero cu tambe tin ciudadanonan Europeo cu ta biba na Martinique y Guadaloupe.
Tabatin basta interes pa e charla aki y e publico presente a acerca Guadaloupe y a haci algun pregunta tocante e cambionan climatico y di respet, ya cu nan tabatin e idea cu no tin suficiente respet pa Aruba. Pero ta trata tambe pa Aruba mira cu e ta situa den un area Caribense amplio, no solamente e islanan Hulandes, pero tambe e islanan Frances y e Britanico, cu ta islanan independiente, pero cu nan tambe ta forma parti di e charla aki.
Pa Guadaloupe, tabata un placer di por a combersa cu algun Arubiano y na su parecer, e sociedad Hulanda–Aruba ta traha hopi duro pa logra cu Hulanda ta tene cuenta cu Aruba. Esaki tabata e motibo principal di e charla. P’e tabata un gran oportunidad pa por a combersa cu Kilian Wawoe, pero tambe cu Nico van Grieken y e otronan presente na e charla.


text:
12 di October tawata Dia Mundial di Artritis Reumatoide
Universidad di Harvard ta ofrece 5 conseho pa evita cu artritis ta interferi den bo caminda.
Artritis reumatoide ta ser caracteriza pa e inflamacion di e jointsnan y e ta manifesta su mes principalmente na man y pianan, aunke e por afecta tambe otro areanan den bo curpa manera columna cervical, elleboog y rudiyanan.
Ta comproba cu den cada 100.000 adulto mayor di 16 aña arthritis ta afecta e hende muhe mas tanto.
E enfermedadnan aki ta presenta hopi sintomas fisico, pero tambe nan por provoca ansiedad of depresion, influyendo den e bienestar emocional y psicologico di e pashentnan, y pesey semper ta bon pa bishita un specialista di salud mental pa haya un diagnostico realistico. Artritis por ta un enfermedad tanto genetico como ambiental.
Di otro banda e sistemanan inflamatorio por afecta tambe; e curason, pulmon, riñon, cuero y bista entre otro.
Cinco conseho di e Universidad di Harvard ;
Ahercicionan cu henter mundo mester practica pa mantene e curpa y mente sano.
1. Sigui Move (den movimento).
Evita di mantene un mesun posicion durante demasiado tiempo. Ora bo ta traha asinta tras di un escritorio/lessenaar, por ehempel, lanta y rek e curpa y pianan cada 15 minuut. Haci e mesun cos mientras bo ta sinta tambe na cas por ehempel lesando of mirando television.
2. Descubri bo forza.
Pone bo joints y musculonan traha mas fuerte. Pa proteha bo jointsnan di bo dede y polsnan, habri portanan pisa cu e banda di bo brasa y bo schouder. Pa reduci e stress di bo heup y rudiya, ora di subi y baha trapi; subi cu e pia fuerte y baha cu e pia debil.
3. Planifica cu anticipacion.
Simplifica y organisa bo rutinanan pa minimalisa e movimentonan cu ta dificil of doloroso; door di pone tur artefacto/producto y basora y utencilionan pa hasi limpieza of pa bo hobbynan etc. cerca riba un caroshi pa bo no tin cu cada bes move bay busca unda nan ta. Preferibelmente pone un set den cada baño/ cushina, washok por ehempel.
4. Probecha di e dispositivo of simpel artefactonan cu ta yudabo den bo limpiesanan diario y cu ta spaar bo energia pa move ; por ehempel cushina, traha den cura,hasi obra di man, hasta pa bisti bo paña. Uza e tongnan largo di cushina; por ehempel, ta diseña pa coy obhetonan cu ta leu for di bo alcance. Tambe gripnan di rubber ta yuda hopi bon pa habri y cera kraanchi, tene un pen,skeiro di djente y cuchiu cu forki. Boticanan y shapnan cu ta bende remedi y tambe online tin un variedad di productonan cu ta yuda cu arthritis.
5. Pidi ayudo.
Personanan cu artritis hopi biaha ta preocupa nan mes cu tin e posibilidad cu nan mester bay depende riba otronan. Pero solamente un porcentahe hopi chikito di personanan cu artritis ta keda gravemente descapacita. Asina mes, e carganan emocional di artritis por ta considerabel.
Educa tur famia y amigonan con e arthritis ta afecta bo y no tene miedo pa pidi ayudo ora cu tin mester.
Un Extra Conseho di Hits100FM
Bebe Awa lauw mainta na yuna; e ta yuda cu bo sanger ta cuminsa circula mas trempan, eleminando substancianan toxico di bo sanger trempan. E ta yuda pa brinda e synovial fluid cual cual ta haci bo jointsnan ta move mas confortabel. E ta yuda pa mainta caba transporta nutrientenan pa bo celnan y stimula crecemento di Cartilidge. Bebe Thee algun biaha pa dia tambe ta masha saludable pa esnan cu ta sufri di Artirities; e ta trece hidratacion pa bo curpa y nutrientenan importante.


text:
KRALENDIJK – Djarason tabata presente dilanti hues Reginald Pinto, kende ta General mènedjer di Bopec i abogado Keizer di OX & Wolf. Na otro banda den e sala tabata presente eks general mènedjer di Bopec Ethward ‘Echi’ Manuel i abogado E. Winkel. Nan a presentá dilanti hues J.A. van Voorthuizen den sala di korte Henk W. Welvaart.
Abogado di BOPEC, Keizer a papia komo promé persona den sala di korte e atardi tokante e kaso. El a amplia tokante e situashon i entre otro kon Echi tabata biaha di Boneiru pa Kòrsou, relashon ku su funshon na Boneiru pa Bopec. El a bisa ku a hür ‘Echi’ pa un temporada na Boneiru.
Despues a papia abogado E. Winkel, i el a bisa Ku ‘Echi’ a palabrá pa traha un temporada na Boneiru na Bopec i despues bai Kòrsou. Na 2014 el a bin Boneiru despues di tabata laborá na Isla pa hopi aña. E tabata traha i biba na Kòrsou. Despues ku 2 direktor a kometé káos enorme na Bopec, hòrtando miónes, a pidi ‘Echi’ pa atendé ku Bopec, abogado Winkel a menshoná.
‘Echi’ tambe a splika hues tokante loke a sosodé. Entre otro el a splika kon nan a aserk’é pa e bin Boneiru pa trese kosnan na òrdu na Bopec. Abogado Winkel a splika hues ku kosnan no ta kana korekto pa loke ta trata ‘Echi’ i su relashon trahando den funshon pa Bopec i Isla. A deliberá ku ‘Echi’ a haña hopi ménos sesantia di loke supuestamente e mester risibí. Pues Bopec ta deseá pa paga Echi, sinembargo e montante ta ménos di loke e mester haña. Despues a bolbe papia den e di 2 parti kaminda tur hende a papia.
Hues J.A. van Voorthuizen a sera e atardi i a bisa ku dia 9 di sèptèmber binidero, e ta dikta sentensia di e kaso.


text:
Scirbi pa mr. Anouk Balentina, a titulo personal
Awe, 22 di april 2022, mas di 190 pais rond mundo ta celebra dia internacional di nos Planeta Tera (Earth Day).
E fecha aki a ser stipula na 1970 door di Nacionnan Uni, 52 aña pasa, pa conscientisa tur hende di e peligernan cu ta menasando e existencia di nos planeta. E obhetivo principal ta: Proteha nos Planeta Tera! Nacionnan Uni ta reconoce cu nos planeta y su ecosistema ta fungi tambe como hogar di nos ser humano.
Cada un di nos tin e deber, responsabilidad y compromiso pa proteha nos planeta. Esaki nos por logra hunto dor di proteha nos medioambiente y naturalesa, conservando e recursonan natural y biodiversidad.
Pa por logra esaki mester crea un balansa husto entre nos necesidadnan/crecemento economico, bienestar social y proteccion/cuido medioambiental. E balansa necesario aki yama: “sostenibilidad”. Tambe ta wordo referi na dje como e 3 P’s: People, Planet and Prosperity (Profit).
E tema di dia internacional di nos Planeta Tera e aña aki ta: “inverti den nos planeta”. Nos ta depende di nos planeta mescos cu nos planeta ta depende di nos. P’esey ta necesario y importante pa inverti den nos planeta. Cada un di nos, incluso gobernante- y empresarionan, tin un papel unico den esaki.
Como ciudadano por ehempel nos por planta mas, cuida nos lama/ playanan, proteha nos biodiversidad, recohe desperdicio cu nos ta encontra den naturaleza, core bais den luga di auto y sostene tur esnan cu ta lucha(ndo) pa proteha nos planeta. Como consumidor nos por inverti den energia renobabel, reduci nos desperdicio, re-uza door di por ehempel solamente cumpra productonan di largo uso, en bes di productonan deshechabel y drecha/repara productonan/artefactonan pa asina por re-uza. Regala/haci donacion of bende locual ainda por wordo uza na otro persona pa prolonga e uzo. Asina por evita mas acumulacion di desperdicio y ta evita mas consecuencianan negativo pa nos medioambiente y planeta, mientras tanto cu no tin solucion sostenibel pa e problema di maneho di desperdicio na Aruba.
Empresanan ta fabrica y/of bende un producto y consumidornan ta cumpra.
Locual por sali mas economico pa e consumidor su cartera hopi biaha por ta dañino pa nos planeta. Hopi biaha ta dificil pa scoge un opcion cu ta beneficioso pa nos planeta y cu alaves tin beneficio economico. Ideal ta ora por combina of tin balansa entre ambos opcion. Esey ta e idea tras di “economia circular”.
E ta importante pa empresanan tambe inverti den nos planeta door di uza y/of produci productonan cu ta haci menos daño na nos medio ambiente y productonan cu ta reusabel y fasil pa drecha. E conocimento di e consumidor di locual e ta cumpra ta esencial pa stimula e economia circular y p’esey ta importante pa e consumidor ta bon informa.
Tin biaha un opcion ta parce beneficioso pa nos planeta, pero ora bo wak e realidad esaki no ta e caso. Compania-, instancia- y hasta gobiernonan, por laga bo kere cu un esfuerso ta wordo haci pa proteha e medioambiente of nos planeta, pero ora bo mira e realidad e ta pa nan propio beneficio y por hasta causa mas daño na nos planeta. Esaki ta ser yama Greenwashing. Greenwashing ta stroba e desaroyo sostenibel di un pais. Greenwashing ta por ehempel ora ta usa palabranan manera:
Solucion structural: un solucion structural no ta igual na un solucion sostenibel. Un solucion sostenibel ta tene cuenta cu proteccion di nos planeta y medioambiente. Un solucion structural so no.
100% reciclabel: na Aruba casi no tin reciclahe ta tuma luga, no tin facilidad di reciclahe manera na otro paisnan. Sinembargo nada ta 100% reciclabel.
Biodegradabel, degradabel, compostabel: mayoria hende ta asumi cu bioplastico ta descompone di forma natural si bo benta nan afo, pero esey casi nunca ta asina. Plastic compostabel mester ser manda pa un instalacion industrial special pa compostahe. E confusion aki ta causa cu e consumidor ta benta e bioplasticonan aki na un manera incorecto unda cu esakinan ta termina riba dump of hasta den laman.
Incinerator state of the art cu emission control y built in monitor: tur incinerator ta emiti gasnan peligroso y toxico y ta produci as cu ta contamina aire y suelo (y awa) ni maske cuanto filter esaki tin: e ta dañino pa nos planeta! Un incinerator no ta sostenibel.
Gobierno na su turno por habri portanan nobo incentivando tur ciudadano, empresa y institucion pa crea y inova, y na mes momento, promove y proteha e interes general y alabes nos planeta den e transicion. Naturalmente, tur accion di Gobierno mester ta transparante y obhetivo, den cuadro di nos leynan, y semper cu e prioridad pa proteha nos planeta. Lastimamente ainda nos no ta conta cu leynan moderno pa brinda suficiente proteccion na nos medio ambiente y planeta.
Den un pais democratico, nos, como votador y consumidor responsabel, por logra cu empresa-, gobernante- y otro instancianan lo actua mas responsabel. Nos mester keda alerta, vigila criticamente, informa nos mes via fuentenan confiabel y actual pa asina evita Greenwashing. Nos no por conforma nos mes cu algo mihor cu locual ta hopi malo caba, nos mester exigi e mihor pa nos Aruba, y nos planeta.
Nos mester lanta fuerte pa proteha nos planeta. Si nos no haci esaki y sigi permiti abuso di nos medioambiente y recursonan natural, nos mes lo sufri e consecuencianan y lo bira complice di locual ta spera nos futuro generacionnan. Cada un di nos por inverti den nos planeta y aporta na un miho mayan. Alfinal e planeta aki nos a hay’e presta pa un termino cortico. Kico nos lo laga atras ta depende di ami y abo.
Scirbi pa Utilities Aruba N.V.:
Scirbi pa Directiva General di Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.
Skirbi pa Directiva General di VWI.
Scirbi pa Booshi Wever, Partido UPP
Scirbi pa Directiva di Asociacion di Empleadonan cu un Contrato Laboral Individual den Servicio di W.E.B. Aruba N.V.
Scirbi pa Booshi Wever, miembro di UPP


text:
KRALENDIJK/WILLEMSTAD- Un deklarashon di Minister Presidente di Korsou, Pik Pisas, ku por usa QR code di Boneiru pa biaha pa Kòrsou a pone hopi hende kere ku for di día 27 di e luna aki, lo no mester hasi PCR tèst mas pa biaha bai Kòrsou.
Hopi hende a tende e parti di e QR kode, i a pensa ku ta esei so ya ta sufisiente pa biaha bai Kòrsou. Sin embargo, esaki ta dependé di kua país un biahero ta sali, i e nivel di riesgo ku e país en kestion tin. Por ehèmpel, un biahero di Hulanda ku su QR code i ful bakuná, ya no mester hasi PCR tèst mas, aunke semper lo tin ku hasi e tèst antígeno sí, na e di 3 dia despues di yegada.
Risiko hopi haltu
Sin embargo, loke Pisas a trese dilanti no ke men ku hende for di Boneiru ku ta biaha bai Kòrsou lo no mester pasa tèst di PCR mas, debí na e echo ku Boneiru ta kai awor den kategoria di paisnan di riesgo hopi haltu. AworBonaire djabièrne anochi a konsultá departamento di aviashon sivil na Kòrsou, i nan tambe a konfirmá ku Boneiru, dor di su riesgo hopi haltu i nivel di kontagio aktual, lo mester sigui hasi tèst di PCR. Esaki lo keda asina tambe, te ku ora kategorisá e islan den un grupo di ménos riesgo, ku ta e kaso aktual.


text:
KANTIDAT: 4 PA 6 PORSHON
Ingredientenan básiko:
- (4) kùp di kaldo di bèrdura òf awa puru
- (1) kùp di bonchi lokal, prekushiná
- (1) pida pampuna kòrtá dou dou
- (2) wòrtel grandi òf 3 mediano kaská i kòrtá na dou dou
- (3) zucchini, kòrtá na dou dou
- (½) siboyo chikí òf shallot, kòrtá chikí
- (3) tenchi konofló di chòp
- (2) blachi di “kale” di chòp
- (4) taki di sèlder di chòp
- (½) tròshi di peterselie di chòp
- (1) kuchara di zeta di ‘grapeseed’ òf di
- (1) telep di salu
- ( 2) telep di kùri
PREPARASHON:
Laba i kushiná e bonchinan (wandu, kunuku ets.) den un paila ku awa yená te mas o ménos 2 cm riba e bonchinan pa mas o ménos 20 minüt òf te ora nan bira moli na kandela mediano. Kubri e wea ku su tapadera (no mester di muha e bonchinan).
Despues kola e bonchinan i reservá awa pa e sòpi;
Den un panchi grandi keinta e zeta, agregá e siboyo despues konofló ku e sèldu i hasa nan te ora nan ta maron; agregá e wòrtelnan i zucchini i e bonchinan;
Hasa tur kos 4 a 5 minüt despues agregá e kùri i salu, despues agregá blachinan fresku; seguidamente basha e awa òf e kaldo i tapa e wea i laga kushiná pa 20 minüt. Kushiná na kandela abou pa 5 minüt.
Saka algun zucchini i algun wòrtel ku algun awa i blènder e na un papa. Pone e puré aki den e sòpi bèk pa hasié diki.
Konsistensia no ta muchu diki ni muchu fini. Paga e kandela.
Sirbi kayente;
Disfruta!
2,749 Bia mirá, 4 Bia mirá awe


text:
Wardakosta ta firma akuerdo ku Haiti.
Resientemente Wardakosta di e Region di Karibe a firma un akuerdo (Letter òf Intent) ku Haiti. E akuerdo ta kontené apoyo mutuo durante insidente òf katástrofe riba laman i tambe pa ehekutá ehersisionan riba laman huntu. Banda di e trabou di investigashon wardakosta tin e funshon pa duna yudansa tambe. Por ehèmpel wardakosta ta duna yudansa na un área grandi konosí komo Search and Rescue, ku ta keda den e área nort di Aruba, Boneiru i Kòrsou. E área aki ta hasi frontera tambe ku otro paisnan manera Venezuela, Colombia, Jamaica, Haiti, Repúblika Dominikana i Estado Unídos. Ku mayoria di e paisnan ei ya kaba tin un akuerdo. Kuminsamentu di e aña aki a kuminsá ku negosiashonnan ku Haiti. Awor ku a yega ku un akuerdo ku Haiti por kuminsá ku e trayekto. E intenshon ta pa sera un akuerdo similar tambe ku Jamaica.


text:
E tesis di dr. Joyce Pereira titula ‘Valorization of Papiamento in Aruban society and education, in historical, contemporary and future perspectives’ ta riba plataforma digital di Biblioteca Nacional Aruba. Tur hende interesa den su investigacion riba diferente aspecto y perspectiva di Papiamento por consultaesaki.
Dr. Joyce Pereira ta e prome persona y di sexo femenino cu a logra e titulo aki na e facultad nobo di University of Curaçao mr.dr. Moises Frumencio da Costa Gomez. Pa a bira e prome doctorado di Papiamento dr. Joyce Pereira a haci investigacion pa varios aña. E contenido di e tesis en general ta tocante posicion di idioma Papiamento den comunidad y nos sistema educacional na Aruba. Esaki a keda publica na 2018.
Dr. Pereira ta conoci como docente, promotor di idioma Papiamento y ta un di e motornan tras di Fundacion Lanta Papiamento. Dr. Joyce Pereira ta un ambasador literario y tabata un di e organisadornan di Concierto Dominical pa hopi aña


text:
Gijs Baars, hefe nobo di Representashon di Hulanda na Oranjestad
Dia 1 di ougùstùs próksimo Gijs Baars lo ta e hefe nobo di e establesimentu di Representashon di Hulanda na Oranjestad i alabes Representante suplente di Hulanda na Aruba.
Na e momento aki e ta traha pa e ministerio di Veiligheid en Justitie na Hulanda. Einan e ta koordinadó di Caribisch Nederland i Koninkrijksrelaties. Baars (32) a studia Internationale Betrekkingen na Universidat di Utrecht i ta trahando for di 2008 den diferente funshon na Veiligheid en Justitie. E ta remplasá Tanja Timmermans, ku a ehersé e funshon aki pa kasi tres aña i awor ta bai bèk Hulanda.


text:
Paul McCartney
Sir James Paul McCartney, MBE (n . 18 di yüni 1942 na Liverpool) ta un musikó, kantante i kompositor ingles. Formalmente di e banda The Beatles (1960–1970) i Wings (1971–1981), McCartney ta un di e kantoutornan mas eksitoso den historia di musika popular, segun Guinness World Records.
McCartney a haña fama internashonal komo miembro di The Beatles, huntu ku John Lennon, George Harrison i Ringo Starr. McCartney i Lennon huntu a forma un di e partnershipnan mas famoso di mundu anto a skirbi un di e kantikanan mas konosi den historia di Rock. Despues di a bai for di The Beatles, McCartney a lansá un karera komo solista i a forma e banda Wings ku su prome kasá, Linda McCartney (neé Eastman) i kantante Denny Laine. McCartney ta aparese riba lista den e buki di Guinness komo "e musiko i kompositora ku mas eksitoso den historia di musika popular, ku 60 disko sertifika "Gold" anto benta di 100 míon single na Inglatera.


text:
Ministerio konserní
Hustisia
Promé Minister/Minister di Hustisia sr. Gilmar Pisas a reuní ku e direktiva di Politie Sport Vereniging
Publiká riba 21 Òktober 2021
Willemstad – Promé Minister/Minister di Hustisia sr. Gilmar Pisas a reuní ku e direktiva di Politie Sport Vereniging (PSV) dia 21 di òktober 2021.
Di parti di e direktiva tabata presente sr. Richie Rich Pieter (presidente), K. Clara (sekretario), sra. E. Andrea (tesorero) i demas miembronan R. Raphela, L. Matheu, V. Flores i S. Rodriguez.
E meta di e reunion aki tabata pa e direktiva por sera konosí ku Minister di Hustisia i alabes kompartí nan plannan di futuro ku e minister.
E direktiva nobo kier lanta e entidat aki su kara bèk i hasi posibel pa e por funshoná manera antes òf mas mihó.
A áreanan ku lo pone mas atenshon riba dje ta e parti sosial, deportivo, edukativo, rekreo i lasonan internashonal.
E direktiva lo sigui eksplorá tambe pa bini kla ku terenonan ku ta nesesario pa nan por logra nan metanan.
E reunion a kana den un bon esfera.
Ministerio konserní:
Hustisia


text:
Awe mi a haña di un Parlamentario un mensahe di bon deseo di awe, 10-10-21, komo “Dia di Outonomia”. Serio? Yama 10-10 “Dia di Outonomia” ta muestra di ignoransia di nos historia emansipatorio. Ta bon pa e Parlamentario i tur esnan ku ta bou di impreshon ku e fecha di awe tin ke ber ku outonomia, sa ku riba 10-10-10 Antia Hulandes a keda desmantelá. Riba 10-10-10 nos no a haña outonomia. Nos a haña outonomia riba 7 febrüari 1951 ku introdukshon di un Konstitushon nobo. Gobernadó Leonard Peters den un reunion èkstraordinario di Staten a para ketu na e akto aki bisando:”Een nieuw tijdperk is thans voor de Nederlandse Antillen ingegaan [waarbij] de volle verantwoordelijkheid voor het inwendig bestuur naar U leden van de Staten wordt verplaatst. Van zijn eerste daden af [..] is straks de Regeringsraad van de Nederlandse Antillen aan U verantwoording schuldig”. Riba 15 desèmber tampoko ta dia di outonomia, sino Dia di firmamantu di Statüt. Statüt a konsolidá i perfekshoná nos status outónomo di 1951. Statüt a drenta na vigor riba 29 desèmber 1954. Riba 10-10-10 Kòrsou a bira outónomo den Reino despues ku for di 1951 e tabata outónomo den bachi di Antia Hulandes (AH).Bo ke selebrá 10-10? Yamé Dia di Desmantelashon di Antia Hulandes. Yamé Dia di Kòrsou Outónomo den Reino. E no ta “Dia di Outonomia”.
Boise, Idaho


text:
Presidensia
E reunionnan di CGOA ta wòrdu presidí dor di un presidente independiente. E aktual presidente ta señor drs. Richard A.B. Begina. Si e presidente no por ta presente ta e visepresidente ta guia e reunionnan. E aktual visepresidente di CGOA ta señor Antonio N. D. Hernandez.
E presidente i e visepresidente ta wòrdu nombrá, di skòrs òf retirá pa medio di un dekreto gubernamental riba proposishon di partidonan.
Sr. drs. Richard A. B. Begina, Presidente CGOA
Sr. Antonio N. D. Hernandez, Visepresidente CGOA
Georganiseerd Overleg in Ambtenarenzaken
Ansinghstraat #17
Curacao
Tel: +5999 461 5406 / 5328
Email: info@cgoacuracao.cw


text: Awe nos ta konmemorá tur víktima hulandes desde Segundo Guera Mundial. Tantu militarnan i suidadanonan ku a muri den situashonnan di guera i den operashonnan di pas. Tin di nan ku simplemente tabatin mala suerte ku na e momentu robes nan tabata na e sitio robes, manera por ehempel e tripulashonnan di e barkunan petrolero ku supmarinonan aleman a ataká na aña 1942 den laman karibense. Einan hopi boneriano a pèrdè nan bida. Nan nòmbernan boso por mira riba e monumento akí. Ku na Boneiru ya pa 77 aña kaba nos no tin mester di tin miedu pa bira víktima di violensia di guera, nos por yama danki na e personanan ku durante añanan 40 – 45 a paga e preis di mas haltu pa nan kurashi i balentia. Nan a sakrifiká nan bida pa libertat di boso i di mi. Manera por ehempel e rubiano Boy Ecury i e yu di kòrsou George Maduro kendenan a desplegá un ròl aktivo den resistensia. Ménos konosí ta e storianan tokante bonerianonan den resistensia. Un di nan ta nos Nicolaas ‘Colá’ Debrot. For di su konsulta di dòkter di kas na Amsterdam el a desplegá un kantidat grandi di aktividat di resistensia, asina nos por lesa den e buki ‘Wereldoorlog in de West’. Debrot a sobrebibí e guera i bira gobernador di Antia Hulandes, pero prinsipalmente tambe un eskritor famoso. Aun ménos konosi ta storianan tokante bonerianonan, hombernan di laman balente, ku a sirbi entre otro den marina merkantil kontribuyendo asina na e viktoria di aliado nan den segunda guera mundial. Nan a soru pa e kombustibel i materialnan necesario jega kampo di bataya na oropa krusando entre otro oseano atlantiko ku tur riesgo nan di wordu torpedea. Un di e hombernan di laman baliente aki ta mi tio grandi, José Maria Martis, boneriano ku a nabega den marina merkantil di merka. E tabatin e suerte di a sobrebibi i wordu kondekora pa su balentia i aporte na e viktoria di aliadonan i e libertad ku ta ahinda nos ta gosa di dje. Na nan tur mi kier para ketu i jama danki pa esaki. Boneiru tabata enbolbí den e guera na un otro manera tambe. Na nos isla nan a traha un kampo di internamento pa entre otro suidadanonan aleman i austriako ku tabata permanesiendo na Antia Hulandes i ku nan tabata konsiderá komo enemigu di estado. Tambe hendenan ku nan tabata sospechá di tabata simpatisá ku nazismo, nan tabata sera den e kampo ei, djis algun stap for di akí. Un edishon di e revista ‘Vrij Nederland’ ku nan a traha na Londres den e tempu ey a menshoná dikon nan a skohe pa Boneiru. ‘E sitio di mas trankil na mundu, ku un kapital ku no ta otro for di un pueblesito.’ Boneiru no tabatin refineria manera Kòrsou i Aruba, un industria ku alemannan tabata eksperensiá komo menasante. Tòg Boneiru tampoko no a skapa di un obligashon di blèkout i toke de keda e tempu ey. Resientemente nos mes por e eksperensha, den un periodo kortiku, e sintimentu deprimi na momentu ku nos tabatin toke de keda pa motibu di e pandemia di COVID. Esaki ta nada komparabel ku e situashon den segunda guera mundial ku nos hendenan a pasa den. Damas i kabayeros, aunke awe nos ta konmemorá nós fayesidonan, mi no ke laga e momentu akí pasa forbei, sin para ketu tambe na e teribel guera na Ukraina. No pa motibu di e konsekuensianan pa nos mes, manera e kostonan di energia ku a subi, pasobra no por kompará esei ku e sufrimentu sin presedente ku nan ta kousa na e poblashon di ukraina. E akontesimentunan teribel ku ta tumando lugá na e pais ei ta konfirmá ku libertat no ta algu ku ta bini di mes, nos propio libertat tampoko. Pa e motibu akí nos ta konmemorá awe. I semper nos tin ku keda konmemorá 4 di mei.


text:
Aubert Wiels ta kere ku Kòrsou mes por mantené su mes.
E lema ku 1 Tim Magno ta bai elekshon 2016 kuné ta : “NOS POR”, asina lider di e partido, Aubert Wiels ta splika. Segun Wiels Kòrsou ta finansieramente independiente, sin ku nos mes sa i ta kere ku nos por yega na emansipashon total. Na 2015, pagadónan di belasten na Kòrsou a karga gastu di pais, ku 1.8 miart florin ku a drenta di belasten i dividendo di kompanianan manera entre otro Curoil. Segun Wiels, e fantasia ku Ulanda ta mantené nos, no ta bèrdat. Ulanda lo a kontribuí ku apénas 18 mion pa Defensa i Wardakosta. Komo tal 1 Tim Magno ta bai kampaña ku e vishon ku nos mes por kuida nos pais. E partido ku a lanta 3 aña pasá, ta pa sigui e lucha emansipatorio di Helmin Wiels, asina Aubert Wiels a deklará.


text:
๐ฃ๐ฎ๐ด๐ฎ ๐ฏ๐ผ ๐ณรจ๐ป ๐ป๐ฎ ๐บ๐ผ๐บ๐ฒ๐ป๐๐ ๐ธ๐ ๐ป๐ผ ๐๐ฎ ๐๐รฉ
Un di e kousa nan di kandela di kas, ta nos fรจn ku ta keda sende hinter dia. Fรจn ta esensial den temporada di kalor pa duna airu mas fresku รฒf pa nos usa pa drumi anochi kune. Sinembargo un fรจn ku para traha hinter dia, ta keinta i por forma un korto sirkuito รฒf tambe por pega kandela.
Ta importante si nos kier prevenรญ un situashon peligroso รฒf evita nos kas di pega na kandela, pa paga nos fรจn na momentu ku no ta usa esaki. Hasta ta rekomendabel si no ta bai usa e fรจn pa algun tempu, pa deskonektรก i saka e waya for di stรจker di koriente.
Tambe ta importante pa nos limpia nos fรจn ku regularidat. Akumulashon di stรฒf na e fรจn tambe por pone ku e chapaleta lo drei mas pisรก, kual por okashonรก un korto sirkuito. Importante pa no pone bo fรจn pega ku kรฒrtina den kamber, pa si dado kaso esaki pega kandela, e no por pega e kรฒrtinรก, plafรฒn i otro partinan lihรฉ.
โ๐ฃ๐๐ง๐๐๐ค๐๐ ๐ ๐ ๐๐๐รณ ๐๐ก๐ค๐๐ ๐
Un mensahe di Prevenshon kortesiรก di Departamentu di Prevenshon di UO Brandweer & Rampenbestrijding Curacao


text:
Prof Lorentzstraat – Diasabra mainta polis a haya informacion di un accidente cu hende herida, den Prof Lorentzstraat.
E incidente a tuma luga dilanti un snackbar.
Ta asina cu un dama na stuur di un Toyota Corolla color di oro tawata bayendo cu velocidad halto, direccion Weststraat.
E prome auto cu e ta pasa raspa bay tawata un Toyota Tercel staciona medio ariba acera. Despues e ta sigui bay dal un Toyota Yaris color blanco, cu a slow down pa laga un auto pasa.
E auto cu a haya chance pa subi caminda, cu tawata un Yaris color cora tambe a haya, paso e Corolla a bay contra dje tambe.
Pues por imagina e desordo duro y susto cu tur hende eybanda a pasa aden, door di un chauffeur cu ta core cu velocidad halto den Bebouwde Kom.
Ambulancenan cu a yega e sitio a atende cu e personanan envolvi, niun di nan a wordo lesiona seriamente. Tawata trata mas tanto di susto cu nan a pasa aden.


text:
Paradera: Diabierna pa mas o menos 1’or y 40 di merdia, polis ta haya un informacion cu na Paradera Restaurant, tres hoben na pia lo a acerca un chauffeur di un van, nan a agredi’e y a coi su van bay cune. Mesora ta manda varios unidad na e sitio pa asina haya mas informacion.
Na e sitio nan ta bin compronde cu ta trata di un van Hiace Toyota blanco di e compania Superior Tobacco Company, e chauffeur a keda herida y a pidi pa presencia di un ambulance, mientras tanto varios unidad di polis a cuminsa buska den e area, na dado momento via un sistema digital nan lo a logra track e Van y a bin haya sa cu e ta den area di Moko.
Mesora un unidad di polis a bay na e sitio y enberdad dilanti di un cas na Moko nan a topa cu e van Hiace blanco, pero e tres hobennan nan cu tabata cune, a bandona e sitio caba. Aparentemente un di e hobennan ta wordo buska pa husticia. Den e van lo tabata tin un safe y esaki a keda y tabata intacto.
Takelwagen y presencia di departamento technico di polis a wordo pidi na e sitio, pa asina haci mas investigacion riba e van, despues cu departamento technico a caba cu nan investigacion, e van a keda confisca y takelwagen a transport’e pa Warda di Santa Cruz.
Despues cu personal di ambulance a trata e victima na Paradera Restaurant, ela wordo transporta pa hospital, tambe a pidi pa asistencia di slachtofferhulp pa atende cu e victima.


text:
Konforme Kiesreglement ya a start e proseso pa na mart 2021 pa di 41 biaha1, nos skohe nos representantenan. Nos Kiesreglement a keda kambiá na numeroso okashon for di e promé ku ta data di 1937: Het Curaçaosch Kiesreglement ku tabata úniko for di tur otro.
Despues di un lucha tenás, riba 1 aprel 1937 nos pais pa promé biaha a haña e derechi pa vota pa 10 miembro di Staten (6 pa Kòrsou, 2 pa Aruba, 1 pa Boneiru i 1 pa Islanan Ariba) di e total di 15 miembronan. Sobrá 5 tabata apuntá pa Gobernadó. No ta tur hende por a vota, pero e logro ta signifikante pasombra Hulanda a duna Sürnam e derechi aki for di 1864. Nos mester a warda mas ku 7 dékada despues pasombra segun Hulanda nos no tabata sufisiente ‘madurá’.
E prinsipal aktornan ku a hiba e lucha pa kambia e ‘historische onrecht’ aki tabata Généreux Jacob Richard de Lima (for di 1869), Abraham Mendez Chumaceiro (for di 1895) i Moises Frumencio da Costa Gomez (for di 1935). Den nan kaminda nan a topa resistensia di Hulanda, di e élite blanku, e.o. Johannes J. Hamelberg ku a bisa ku derechi di voto amplio lo kondusí na kanibalismo i relashon entre hende ku bestia. Tampoko iglesia katóliko, prinsipalmente e religiosonan Radulphus i Möhlmann, tabata di akuerdo pa derechi di voto muchu amplio i rápido.
Het Curaçaosch Kiesreglement 1937 ta bira realidat i drenta na vigor riba 1 aprel 1937. Un triúmfo pa demokrasia i outonomia. E promé elekshon pa Staten a tuma lugá riba 20 di desèmber 1937.
Ta interesante pa repasá algun aspekto di e Kiesreglement 1937.
Pa vota bo mester tabata hòmber, residensiá na Kòrsou, di nashonalidat Hulandes, mayó di 25 aña, ku un entrada anual mínimo di f 1,200.-, sin debe di belasting i minimal 7 aña di enseñansa UitgebreidLlager Onderwijs. Den kaso ku e persona tabatin e añanan di enseñansa rekerí pero tabatin duda serka e Verkiezingsbureau di su kapasidat intelektual, e mester a pasa un tèst di ‘verstandelijke ontwikkeling’ serka un komishon instituí pa Gobernadó i enkabesá pa e Inspektor di Enseñansa. Hende muhé no por a vota, pero e por tabata kandidato i aparesé riba e ‘stembiljet’ (i bira miembro di Staten). Kandidatonan mester a kumpli ku mesun rekesitonan èksistente p’e votadó.
E Kiesreglement 1937 no tabata konosé sistema di partido (ounke ku nan tabata eksistí) pero di kandidato. Riba e ‘stembiljet’ e kandidatonan tabata registrá alfabétikamente sin hasi menshon di nan afiliashon na partido.
Na Kòrsou kada votadó por a vota pa un máksimo di 6 kandidato. Esun faborito ta haña e number 1 tras di su nòmber; e di dos faborito number 2 i asina te un máksimo di 6. Na Aruba por a vota pa un máksimo pa 2 kandidato. Na Boneiru i Islanan Ariba, por a vota pa un (1) kandidato so. Den kaso di Boneiru i Islanan Ariba, si un kandidato no a haña e mayoria di voto, mester a bin un votashon nobo denter di no mas ku tres siman despues di e promé votashon.
E rekesitonan estrikto tabatin komo resultado ku solamente 40% di e 2,035 hendenan eligibel na Kòrsou pa vota tabata hendenan nasé na Kòrsou (i mayoritariamente katóliko). Sobrá tabata hendenan ku nashonalidat Hulandes (den nan mayoria no-katóliko) ku no a nase aki. E korant Amigoe di Curaçao a bisa despues di publikashon di e Kiesreglement ku ta manera ku a hasi e Kiesreglement asina kompliká pa e elekshon frakasá. E mesun korant (15 di òktober 1937) ta bisa ku e Kiesreglement a keda trahá “kontra di Yu di Kòrsou” i na fabor di otronan”. E Kiesreglement a kontribuí na mas divishon di religion (i klase) na Kòrsou i e bataya na hopi okashon tabata keda hibá den e korant pro-katóliko, Amigoe di Curaçao i Beurs -en Nieuwsberichten ku tabata sostené e banda no-katóliko.
Asina e Staten a sinta na 1938, mr. dr. Moises Frumensio da Costa Gomez a kuminsá traha pa trese kambio den e Kiesreglement. Pues e Kiesreglement 1937 a sirbi komo lei pa solamente un (1) elekshon. Un Kiesreglement fasinante, imperfekto, pero ku a koroná un gran lucha hibá pa nos tatanan di demokrasia.
Willemstad, Kòrsou
Fuente: Archivo Nashonal (Kiesreglemente 1937)
1Tur elekshon riba nos isla (Staten Antia, Staten Kòrsou i Konseho Insular)


text:
Conferencia y Expo SaludĀ
Respectivamente riba diabierna y diasabra ultimo a tuma lugar e conferencia y expo āPromove Salud y Bienestar 2022: hunto contra malesanan cronicoā. A base di e plan di NCD (malesanan cronico) di Ministerio di Salud Publico y Turismo, ta e responsabilidad di Departamento di Salud Publico den colaboracion cu diferente otro departamento di salud, pa informa y educa nos comunidad. Di e forma aki brindando e informacion necesario y hermentnan pa prepara pa un cambio di comportacion positivo. Esaki ta strategianan pa preveni malesanan cronico manera malesanan cardiovascular, diabetes, cancer et cetera. Ta importante pa comunidad crea consciencia cu hunto nos tur mester traha na un bida liber di malesanan cronico.Ā
Ā Deporte inter-insular ABC:
Diasabra anochi tabata tin un ceremonia na Mariott Hotel na Boneiro, caminda INDEBON (Instituto di Deporte Boneriano, por compara cu IBISA di Aruba) a cumpli 40 aƱa di existencia. Den cuadro di esaki a tene un celebracion na ocasion di e 40 aniversario, pero principalmente unda un invitacion special a bai pa e ministernan di deporte di tanto Corsou, Sint Maarten y Aruba y tambe pa un representante di e departamento di deporte di cada isla. Na e ocasion aki tambe tabata presente e diputado di deporte di Boneiro. E tres ministernan a firma un acuerdo pa re-inicia cu e weganan inter-insular entre scolnan di e islanan. E weganan lo inicia na maart 2023 y pa dividi e gastonan, Boneiro lo organisa 2, Corsou 2 y Aruba 2. Pa Aruba esakinan lo ta deporte di futbol y volleybol. Futbol lo tuma lugar riba cancha di Johan Cruyff na Jaburibari. Den cuadro di esaki, e fundacion di Johan Cruyff lo cubri un parti di e gastonan tambe.Ā
Feria Social y āVeilige Barioās:
Diadomingo atardi a tuma lugar e actividad di Feria Social Informativo, caminda pueblo por a ricibi informacion tocante diferente topiconan en cuanto salud mental, adiccion y mas. E parti mas importante di e atardi aki tabata e momento ora CEDE Aruba y Gobierno di Aruba a firma den cuadro di e proyecto “Veilige Barioās”. E proyecto āVeilige Barioāsā cu a keda aproba den e presupuesto di 2022, ta enfoca na hisa e calidad di bida di tanto e hoben, e adulto mayor y tur habitante di e bario. Den un colaboracion mutuo tanto Gobierno di Aruba, CEDE Aruba y fondonan internacional a pone un suma di 2 miyon florin disponibel pa realisa e proyecto. āVeilige Barioāsā ta ancra riba 3 pilar tanto social como di justicia c uta importante pa e realisacion di e proyecto. E 3 pilarnan ta: 1. Crea conscientisacion, duna bos y participacion na tur cu ta forma parti di e proyecto. 2. Mehora e infrastructura den bario, asina p.e. lo bai bin 198 punto di luz den barionan y 3. Stimula y yuda e centronan di bario cu fondo caminda nan por brinda oportunidadnan di desaroyo na chikito y grandi pa medio di entre otro un after school program, deporte, arte y musica.Ā


text: Diahuebs madruga a drenta informe di cu e alarma di Total Finance na Noord a bay on, mesora a dirigi un patruya na e sitio. Na yegada di e patruya a bin haya security caba na e sitio y tambe un personal di e lugar cu tin yabi. Nan a declara cu nan a yega y a encontra e port di patras habri y e alarma zonando. Polis a drenta den e lugar hunto cu nan y a bin ripara cu tur cos ta intacto. Probablemente un hende lo a mishi cu e porta den oranan di dia y no a sere bek manera mester ta y den oranan di madruga un brisa fuerte lo a yuda habrie.


text:
Diahuebs dia 13 y diabierna dia 14 di mei, 2021 oficinanan di Departamento di Aduana lo ta cera en conexion cu dia di Asuncion y ATV dag obligatorio di gobierno.
Departamento di Aduana seccion Aerocargo kier a recorda su clientenan pa:
- Manda nan peticionnan pa ricibi servicio di douane na tempo pa evita cualkier inconveniencia cu por surgi.
- Ta conseha clientenan pa tene na cuenta carga cu ta rekeri un permiso di importacion manera remedi, berdura etc., pa percura pa e permiso ta regla.
- Riba dia di Asuncion y ATV dag na Aercargo lo atende y entrega solamente carga cu ta cay den categoria di urgencia manera carga frieuw, di flor bibo, y di remedi entre otro.
Tur otro servicio pa clientenan y publico en general lo reanuda riba dialuna dia 17 di mei desde 7.30 or di mainta.


text:
Ministerio Públiko a tuma nota di e konferensiá di prensa di Minister di Hustisia, sr. Elmer Wilsoe. Relashoná ku esaki nos ta enfatisá ku nos ta respetá e desishon di Minister pa hala aden e mandato ku Prourador-general tin pa ehekutá desishonan na nomber di Minister. Prokurador-general a aktua sinembargo, den e kaso “Bientu” i den tur korespondensia, konforme e mandato ku e tin for di 1993.
Ta importante pa den e kuadro aki duna un rekuentro di loke a tuma lugá te na e momentunan aki:
Ministerio Públiko a diskubri, durante investigashon “Bientu”, montantenan kuantioso na Estádos Unídos ku tin tur indikashon ku ta plaka prosedente di labamentu di plaka. Ministerio Públiko a pidi wes-komisario durante un seshon será (besloten procedure) pa pone beslag conservatoir riba e fondonan aki. E apodrashon aki a keda otorgá dia 14 di yuli 2011.
Komo ku tin sospecho fuerte ku e fondonan aki ta pertenesé na algun persona huridiko (rechtspersoon), a pidi wes-komisario pa pone un beslag conservatoir tambe riba e fondonan aki. E apoderashon aki a keda otorgá dia 19 di yanuari 2012. Tabata tin pues aktuashon di un beslag dòbel.
Pa ehekuta ambos beslag Ministerio Públiko a pidi Estádos Unídos asistensia huridiko (rechtshulpverzoek) 29 di yuli 2011 pa beslag # 1 i 15 di februari 2012 pa beslag # 2.
Dia 4 di aprel 2012 Korte di prome instante a fiha ku beslag # 1 tin ku keda hisá. Wes no a bisa den su veredikto niun momentu ku e beslag tabata ilegal. No pa motibu ku e beslag tabata ilegal pues, pero dor ku Ministerio Públiko no a pone den un kuadro di un investigashon penal finansiero kontra e dos entidatnan huridiko. Pa no perhudika e investigashon andando, Ministerio Públiko no a trese tur informashon riba mesa.
E opheshon den kaso di beslag # 2 no a keda tratá dor di wes, komo ku e abogadonan no a sigi e prosedura korekto. No tin ningun desishon di Korte pa hisa beslag den esaki. E abogadonan te dia di awe no a entama e prosedura korekto. E abogadonan a entama un huisio sumario penal, pero mester a enkaminá e prosedura di prosedimiento di opheshon (bezwaarschriftprocedure). Pa e motibu aki e apoderashon di 19 di yanuari 2012 ta keda intakto.
Ministerio Públiko e mesun dia (4 april 2012) a informá Estádos Unídos e desishon di wes i a pidi Estádos Unídos mesora pa ehekuta apoderashon # 2 na lugá di apoderashon 1.E petishon aki a keda entrega dor di ministerio Públiko por eskrito na Estádos Unídos dia 5 di aprel 2012.
Ministerio Públiko ta enfatisá pues ku no a aktua illegal, pero realmente konforme un desishon di un wes independiente. Ministerio Públiko a aktua di buena fe, den interes general i den konkordansia ku nos leinan. Minsiterio Públiko a informa Minister di Hustisia i outoridatnan di Estádos Unídos di tur e pasonan ariba menshoná. No opstante esaki tòg Minister di Hustisia a manda su karta pa Estádos Unídos.


text:
Loke hopi no ta komprondé ku inhustisia
Loke hopi no ta komprondé di inhustisia ta ku e ta revelá ken ta ken. Esnan ku ta ofrenda ta uza e inhustisia ku nan ta eksperimentá pa saborea mas ainda e sakrifisio di nan bida na Dios.
Ta komo sifuera ku tur ku ta sufri pa amor na Señor Hesus por balorá ainda mas su amor i su fe den Dje.
Di otro banda, esnan ku no ta ofrenda bibu ta sinti nan …..i ta bisa nan mes “mi no tin mester di pasa pa esaki” revelá den realidat ku nan no tin sufisiente fe òf amor pa pasa kualkier kos pa Señor Hesus.
“Ta grasia di Dios si un hende soportá doló di sufrimentu inhustu, ya ku e ke ta fiel na Dios. Pasobra ta ku honor tin den wanta sla komo kastigu pa algu malu ku boso a hasi? Pero soportá sufrimentu pa algu bon ku boso a hasi, esei ta grasia di Dios.”
1 Pedro 2:19-20


text:
Studiante cu ta bay Hulanda
E personanan cu ta bay studia na Hulanda cu Arubalening no tin cu haci nada pa schrijf uit na AZV. Nos ta coopera cu Departamento di Ensenansa pa haci e proceso mas facil posibel pa e studiante.
Ora di salida
- Cancela (schrijf uit) prome for di Censo.
- AZV ta cancela bo inscripcion (desde e fecha di salida) a base di e datonan ricibi di Departmento di Enseñansa.
- Si bo tin un ZorgPas di plastic, por entrega Esaki den postbus di AZV na Rumbastraat 21.
- Bo digiZorgpas ta haya un fecha di validez te cu e ultimo dia. Den caso cu bo tin mester di cuido medico e ultimo dianan e ta posibel.
Ora cu bo no ta bay mas
- Den caso cu bo a cancela na Censo (schrijf uit) y bo plannan di estudio den exterior a cambia pa cualkier motibo, percura pa bo inscribi bek na Censo y AZV.
Ora di regreso
- Ora bo regresa Aruba, lo bo mester pasa Censo pa inscribi bek. (No lubida di cancela bo inscripcion na e pais unda bo a studia)
- Tambe na AZV bo mester wordo inscribi di nobo. (Haci esaki mas lihe cu ta posibel despues di bo inscripcion na Censo). Check riba www.azv.aw pa mas informacion
- E digizorgpas lo wordo activa manera bo ta inscribi bek na AZV.


text:
ORANJESTAD,Aruba
Procedura ta inicia diasabra y ta termina diadomingo
DIP kier informa cu diasabra y diadomingo awo, dia 1 y 2 di februari 2020, DIP lo haci entrega di e varios permiso y documento na esnan cu a bin na remarke pa “VentKavel” of “Kavel regular”. Esaki lo tuma lugar den nos edificio di infrastructura na Wayaca. DIP kier informa tambe cu e forma di pago “Swipe” ta posibel pa tur esnan cu ta bin paga nan kavel. Si acaso cu e cliente no por paga via swipe, lo mester tin placa efectivo y exacto.
Procedura di Pago:
Cliente mester pasa prome na DIP cu su identificacion valido sea, cedula, rijbewijs of paspoort pa indentifica cu el a bin na remarke pa un kavel. Despues e cliente lo indica na e personal di DIP, na unda e ta desea pa obtene un kavel. Si e cliente scoge un kavel cu no rekeri un tent di DOW, mester paga Awg. 164,- y lo ricibi su permiso y documento inmediatamente.
Clientenan cu scoge un kavel riba e ruta di L.G. Smith BLVD y ta rekeri un tent di DOW, mester paga Awg.164,- na DIP y Awg.200,- na DOW. Departamento di DOW lo ta presente riba ambos dia, pa ricibi e pago di tent. E posibilidad pa “Swipe” tambe ta posible na DOW. Ora cu e cliente paga e suma necesario na DOW, e mester regresa na DIP pa busca su permiso y documentonan.
Procedura pa scogemento di kavel na DIP.
Promer dia, diasabra, 1 di februari 2020, cuminzando for di 8.00 a.m. en punto.
1)Tur buffetvergunning pa districto di Oranjestad.
2) Number 1 te cu number 50 (trailer/tent/stellage).
3) Pauze y ta sigui pa 1pm exacto.
4) Tur buffetvergunning pa districto di Noord y San Nicolas
5) Number 51 te cu number 100 (trailer/tent/stellage).
Segundo dia, diadomingo, 2 di februari 2020, cuminzando di 8.00 a.m. en punto.
1)Number 101 te cu number 160 (trailer/tent/stellage).
2) Pauze y ta sigui pa 1pm exacto.
3) Number 161 te cu e ultimo number 180 (trailer/tent/stellage).
4) Lo sigui di biaha cu RESERVE Kavels nan di nr 1 te cu nr 45.
DIP kier recorda tur persona cu ta bin na remarca pa haya un kavel pa tuma bon nota di e condicionnan cu ta aplicabel pa e permiso di e kavel. Si no cumpli cu un of mas di e condicionnan stipula den e permiso, lo cancela e permiso, cu consecuencia cu e kavel lo wordu otorga na un siguiente persona riba lista. Tambe e persona lo no bin na remarca mas pa haya permiso pa un kavel pa Carnaval den futuro. DIP no ta acepta ningun poder (machtiging) pa bin busca permiso pa un kavel. E persona cu a bin na remarca pa haya un kavel mester ta personalmente presente na DIP pa busca su permiso.
E persona cu yega laat ta perde su turno y lo mester keda warda te despues cu yama e ultimo persona prome cu pauze of prome cu cuminza cu e 50 siguiente personanan of despues cu yama e ultimo persona pa e dia ey.
Personanan cu tin buffetvergunning pa districto di Noord y San Nicolas por cuminza pone nan trailer of tent desde diaranson, 3 di februari 2020, pa districto di Oranjestad tambe por cuminsa pone nan trailer of tent desde dialuna dia 3 di februari 2020 (entre 7.00 a.m. y 7.00 p.m.).
DOW lo instala tent riba e kavelnan na L.G. Smith Boulevard pa personanan cu a bin na remarca pa e kavelnan aki pa medio di tombola. Riba dicho kavelnan no ta permiti pa para auto, pone stellage of trailer ni cualkier otro objecto cu por trece daño na e suela.
Desde dialuna dia 3 di februari 2020 ta permiti pa pone trailer, stellage of auto (entre 7.00 a.m. y 7.00 p.m.) cu excepcion di L.G. Smith Boulevard caminda DOW lo instala tent. Prome cu dialuna dia 09 di maart 2020 tur trailer, stellage of auto mester ta kita.
Den e parkinglot dilanti The Cinema, Parlamento, Bestuurskantoor y tambe dilanti di ex- Douanekantoor, The Jewelry Center y Royal Plaza NO por pone auto of tent. No ta permiti pa pone trailer, stellage, pallet of carton den e parkinglot aki.
Tambe lo tin tribuna disponibel riba e ruta pa facilita personanan cu no a bin na remarca pa kavel y/of ta desea pa hasi uso di un tribuna pa disfruta di Carnaval. Pa esakinan no ta existi ningun tipo di reservacion. Esun cu yega prome por tuma asiento riba e tribuna. Tambe lo tin mas o menos 7 toilet trailer instala riba e ruta di carnaval pa facilita e publico.


text:
Pa e dia ku mi bida transformá…
Ora ku un persona fayesé, tin hopi kos di hasi i kos di pensa pa sernan kerí. Banda di prosesá e fèrdrit, bo sernan kerí mester regla vários asuntu práktiko i aki e pregunta kiko e deseonan di e defuntu lo tabata ta hopi importante.
Pa e motibu aki El Tributo a prepará un dokumento pa abo, kaminda bo por pone tur bo deseonan personal di entiero.
Ku esaki bo ta laga informashon práktiko atras pa bo sernan kerí, eliminando sierto tareanan di forma ku nan por prosesá e fèrdrit. Pero tambe esaki ta duna e oportunidat pa bo definí tur bo deseonan personal i asina sigurá ku bo entiero ta kana segun bo deseonan.
E dokumento aki ta inkluí vários tópiko:
- Informashon personal
- Un lista di kòntròl pa despues di fayesimentu
- Finansas
- Bo herensia
- Deseonan di entiero
I naturalmente tin espasio pa hasi bo anotashonnan personal.
Bo dokumento personal


text:
Kuantu biaha bo no a molestiá pa tuma bo kambio di 1, 2 òf asta 3 sèn despues di kumpra algu? Kuantu biaha bo no a prekupá ora e kahera bisabo: “nos ta keda debebo 2 sèn”. Ku nos no ta duna balor na e modeda aki kier men ku e no ta útil mas. Bo tambe a pensa ku lo ta un bon idea pa elimin’é? Esaki lo no ta promé biaha den nos historia.
Na 1926 minister di Kolonia a aserká Gobernadó di Kòrsou pa eliminá e moneda di 1/2 sèn pasombra e tabata kosta mas ku su balor pa traha. Despues di algun dékada a elimin’é. Den añanan 80 a stòp di traha e moneda di 2 1/2 sèn (Plaka). I na 2008 Banko Sentral a primintí eliminá biyete di 25 florin Antiyano (Ang) pa unu di 20 florin Karibense (Cmg). Mas ku un dékada despues nos ta warda ketu.
Un 100 aña pasá bo por a kumpra un mangel, òf bals, lòlipòp i dròp ku 1 sèn. Awe e moneda tin 20 biaha ménos balor kompará ku 1921 teniendo kuenta ku inflashon. Ademas e tamaño chikí i impráktiko ta pone ku fásilmente e ta kai pèrdè. Ripará kuantu moneda di 1 sèn tin abou bentá. Kontamentu di e moneda na establesimentunan i banko ta un aktividat kostoso i e presensia di 1 sèn ta hasi’é mas kostoso.
Tin sierto desbentaha si. Ku eliminashon di e moneda tur preis mester keda ahustá. Normalmente un produkto di Ang 2,51 òf 2,52 mester bira Ang 2,50. Un produkto di Ang 2,53 òf 2,54 mester bira Ang 2,55. Mester di un kampaña di informashon i kòntròl. Echo ta si ku a bira tempu pa eliminá e moneda mal diseñá i inútil aki.
Willemstad, Kòrsou


text:
Awe, 21 di November por bisa cu Departamento di Impuesto (DIMP) tambe a score! El a tuma su tempo, pero awe a yega asina leu cu a elimina e atraso cu tin den procesa datonan pa por, entre otro, debolbe “restitutie” na pueblo mas lihe.
Pa mas di 40 aña Departamento di Impuesto ta traha cu atraso den procesamento di cobransa di inkomstenbelasting y primanan social manera AOV/AWW y AZV. Awe a logra elimina e atraso den procesamento di cobransa masal y ta prome bes den historia cu ta cla pa hinca e datonan di e declaracionnan di inkomstenbelasting 2021 den sistema, pues den e mesun aña cu esakinan a wordo otorga y entrega door di e contribuyentenan!
Departamento di Impuesto bou direccion di mr. Luenne Gomez-Pieters y cu enfoke y dedicacion di tur funcionario di impuesto envolvi, ta logra un ‘milestone’ importante den historia di Departamento di Impuesto y Pais Aruba.
Di awor padilanti e contribuyentenan por conta cu ta procesa nan restitucion di inkomstenbelasting na tempo.


text:
Fundacion Pa Nos Comunidad (FPNC) ta informa e clientenan activo di Rode Kruis cu ta ricibi un E-voucher te cu 30 di juni 2021 riba e posibilidad pa registra na FPNC y asina lo por continua na ricibi e sosten di alimento den forma di pakete di cuminda na FPNC.
FPNC ta anuncia na comunidad di Aruba cu entrante 1 di juli te cu 31 di december 2021 su tarea den ayudo di cuminda na e famianan financieramente vulnerabel registra na Rode Kruis por continua pa medio di e proyecto di Noodvoedselhulp.
Manera ya a ser anuncia den medionan di comunicacion cu Pais Aruba lo tuma over e ‘Voedselhulpprogramma’ di Rode Kruis conforme palabracion entre gobierno di Aruba y Hulanda como parti integral di e maneho vigente di e crisis di Covid-19.
Bureau Rampenbestrijding Aruba (BRA) ta encarga pa lidera e proyecto aki. Como e unico banco oficial di cuminda, den su tarea principal di combati pobresa ya desde 2009 y pa e trabao desplega durante e pandemia, Fundacion Pa Nos Comunidad a wordo aserca pa ta encarga cu e parti di ehecucion di e proyecto aki y distribucion di e paketenan di cuminda.
E meta di e proyecto aki ta pa coordina nacionalmente e ayudo di cuminda na especialmente clientenan activo di Rode Kruis cu a ser afecta door di e crisis di COVID-19. Registracion digital pa e clientenan activo di Rode Kruis
1. Entrante dialuna 7 di juni 2021 te cu diadomingo 13 di juni 2021 lo por registra via e website di FPNC www.fpnc.aw. Lo tin un link disponibel di e formulario di registracion.
2. Rode Kruis lo manda tur cliente activo un code individual cu e persona cu aplica mester yena den e formulario di registracion di FPNC.
3. Ta hopi importante pa esnan cu aplica suministra mas informacion posibel pa asina tin un evaluacion adecua di cada peticion. Proceso di registracion y aprobacion Tur registracion lo pasa den un proceso di screening cu lo dura 2 pa 3 siman.
E screening ta basa riba verificacion di datonan suministra door di cliente, evaluacion di grado di necesidad di ayudo, control di dobel aplicacion den e sistema di datos general di FPNC y verificacion di informacion general/adicional.
Despues di e proceso di screening, verificacion y aprobacion FPNC lo informa tur aplicante desde e prome siman di juli si nan peticion pa yudansa a wordo aproba of rechasa.
Den caso di aprobacion e persona lo mester entrega su E-voucher di Rode Kruis na FPNC y e lo ricibi un “client identification card” di FPNC. Tene na cuenta cu FPNC tin e responsabilidad di percura pa e fondonan ta yega na e famia cu mas mester di dje y den su proceso lo tene hopi na cuenta si tur cliente ta cumpli cu e rekisitonan di registracion.
Gobierno di Aruba lo suministra e fondonan pa e proyecto aki y FPNC lo cuminsa e proceso pa ehecuta e parti operacional di e proyecto (esta compra di productonan, almacena, pakete y distribucion) pa asina e ayudo por yega na e famianan concerni. FPNC lo informa tur cliente ki dia y na unda e lo ricibi su pakete di cuminda.


text:
Cu start di prome fase di Happy Flow Aruba un bes ta showcase pa mundo
ORANJESTAD- E prome fase di Happy Flow a keda cla y den funcion y cu esaki Aruba ta un paso mas cerca di haya su pre-clearance pa Europa. E logro di Happy Flow ta algo grandi y pa e motibo aki a bin specialmente Aruba pa celebra e echo aki President y CEO di Schiphol Group, ehecutivonan di KLM y di Aruba mes ditrector di Triple A y tambe tabata presente miembronan di e stuurgroep y ministernan Dowers y Arends. Ta un logro grandi ya cu Aruba ta e prome pais na mundo unda e sistema aki di Happy Flow a keda introduci. Hopi ta bay sigui, pero Aruba ta un bes mas e showcase pa mundo.
Prome Minister Eman tabata masha satifecho cu esaki. Tabata un inciativa di dje pa di e forma aki logra mas lihe haya e pre-clearance pa Europa. Eman: “Esaki ta un iniciativa di Aruba y ta pesey mes cu Aruba ta lidera e stuurgroep. Den e stuurgroep aki tin dos institucion hopi importante como partner: KLM y Schiphol y demas partnertnan publico y semi publico di Aruba y Hulanda. ”
Eman a splica cu gobierno a forma e stuurgroep aki pa mira con implementa un trayecto pa por yega na introduci pre-clearance pa Europa pa Aruba. “Esaki ta nifica cu nos por haya un facilidad di inmigracion y Aduana di Europa y Hulanda na Aruba haciendo e mesun trabou cu e pre-clearance Mericano. Nos ta mira con e pre-clearance Mericano a pone Aruba riba mapa internacional. Tur nos partnernan den aerolineanan ta bisa cu e echo cu Aruba tin pre-clearance Mericano ta facilita e pasahero enormemente. Esaki tin dos bentaha hopi grandi. Un ta e satisfaccion di cliente cu ta hopi halto y di dos ta cu pa aerolineanan tin un diferencia financiero hopi grandi. Cada aerolinea cu bula bay un aeropuerto na Merca tin cu paga pa cabez di pasahero cierto suma pa e proceso di tramite cu tin na aeropuerto. Si bo tin abordo pasaheronan cu a pasa e pre-clearance caba na Aruba, esaki ta reduci enormemente e gastonan cu mester paga na aeropuerto.”
Esaki sin duda ta haci Aruba hopi atractivo pa e aerolineanan y ta duna e isla un posicion di competencia mas fuerte. Eman a enfatisa cu vision di Aruba ta pa logra e pre-clearance pa Europa. “Mi ruman grandi Henny Eman tabata esun cu a busca e pre-inspection cu despues a bira pre-clearance Mericano. Naturalmente bon ehempel tey pa sigui. Ta pesey cu den nos prome periodo di gobernacion nos a inicia e proceso pa por logra un pre-clearance pa Europa ”
Eman: “E proceso ey a cuminsa cana. Nos a trece KLM hunto na mesa cu Schiphol, nos a sinta y a delinea un plan pa den fase yega na e pre-clearance pa Europa. Nos a termina e prome fase caminda nos a introduci e facilidadnan tecnologico cu por carga e aprobacion di Bruselas cu nan por mira cu Aruba tin suficiente procesonan di nivel halto den tecnologia y seguridad pa por duna e nivel di confiansa cu e procesonan cu nos ta hiba aki ta suficientemente sigura y tur checks-and-balances den dje pa nos por logra e pre-clearance Europeo. Awe nos a conclui e prome fase cu nos Happy Flow.” Eman ta convenci cu pronto Aruba ta haya su pre-clearance pa Europa. E prome paso ta tuma.


text:
Lokal
Otro torpesa di Knops: Informá Senado di fondo di invershon pa nos empresarionan inverti na Ulanda!
DEN HAAG. Den e siman ku Sekretario di Estado Raymond Knops a papia den Senado Ulandes, ela pinta un kuadro koló di rosa pe senadornan ounke nan a bora e supuesto medidanan di bonachon pa nos paisnan den Karibe i a sensuré severamente pe forma torpe ku e aktua i papia ku representantenan di nos pais.
Un dje kosnan ku ela konta e senadornan ta ku ne momentonan aki empresanan privá na Kòrsou, Aruba i Sint Maarten ta depende merkado finansiero lokal pa fia plaka i hasi invershonnan nesesario. (Pa gobiernunan tin otro mekanismo).
En prinsipio Invest-NL lo pone 40 mion euro disponibel pa kada un dje tres paisnan den Karibe i esaki ta un promesa pretu riba blanku ku Sekretario di Estado Knops a hasi den Senado ulandes siman pasá.
Loke e no a bisa aserka ta e prosedura i via kua instansia na Kòrsou empresanan privá den e tres paisnan tin ku akudi pa hasi un petishon.
I ku si nan hasi un petishon ta pa haña kapital pa inverti huntu ku un kompania ulandes na Ulanda. E oferta pues ta komparabel ku Knops ta ofresé empresanan den e tres paisnan un kas nobo pero sin porta ku yabi pa drenta.
Loke e mandatario ta dispuesto di hasi ta pa yuda nos paisnan pa hasi kontakto ku fondonan ku tin.
Pero i aki ta bin e gran ‘pero’…. Invest-NL ta dirigi eksklusivamente pa hasi invershon na Ulanda i ne munisipionan ulandes den Karibe tambe pero no tin e posibilidat pa hasi invershon na Kòrsou, Aruba i Sint Maarten…..!”
Ku otro palabra un kaska di webu weku-seku…..
E fondo por yuda finansia akuerdonan di ‘joint venture’ manera Invest International ku ta brinda bon posibilidat i Invest International por apoya i asisti empresanan ulandes pa inverti den merkadonan prometedor den estranheria. Venezuela por ehempel ku ta pais ku e aktual gobiernu ulandes tinmasha afinidat kune sí Ulanda ke tin kontakto kune.
E fondo por fasilitá kapital tambe pa empresanan kombiná den e paisnan den Karibe i aparentemente ya kaba tabatin kombersashon orientador riba e tema aki pero di kual ningun palabra no a yega Kòrsou.
Apesar ku den Senado Ulandes nan a bati kabes di Knops ku moekel pa su manera torpe di atende ku nos gobiernunan, e ta kere ku e tres paisnan den Reino por hasi kontakto via Ulanda pa haña fiansa barata na Europa.
Segun Knops esaki ta duna inisiativanan pa joint venture mas balor “….pasobra Ulanda ta sosio seif den e fondo i ta fosé un kanal pa hasi negoshi den nos paisnan.
BOU DI KONDISHON
E kuenta di Shon Arey lo no tabata kompleto si no tabatin un ‘pero’ konopá na dje i esei ta ku Knops
a splika ku tur kos ta dependé si gobernashon riba e islanan ta stabil i si de fakto pa inverti den nos paisnan, ki ta e perspektivanan pa inverti den nos paisnan i si e empresanan ta dispuesto di pasa den transishon pa garantisá durabilidat.
Riba esei su gabinete ta papiando ku e fondo ounke ku a promé biaha ku nos ta tende dje posibilidat aki.
Otro ‘pero’ grandi ta ku segun Knops, Kòrsou, Aruba i Sin Maarten tambe mester krea espasio den nan presupuesto pa pone plaka disponibel pa invershon.
Esnan ku promé ta responsabel pa e programa kana te paisnan ku tin ku pone òrdu riba nan situashon finansiero
pa dje forma aki haña invershon tambe den infrastruktura di gobiernu.
Su teoria ta ku si nos gobiernunan ekonomisá den e sektornan kaminda por liberá fondonan pa invershon nobo.
I Knops su teoria ta ku si Ulanda por a hasi e sakrifisio, anto Kòrsou, Aruba i Sint Maarten tambe tin ku hasi esei.
Lokal
Montaña ta bai sende lus pa di 19 biaha
Willemstad – Manera ya a bira e tradishon i kustumber di fin di aña aya na Montaña ta e sendementu di lus di e dushi temporada ku nos a drenta aki kual ta luna di Desèmber. E organisashon di The Excellence Quality Art enkabesá pa e hóben Fabian Martina ta den e kompletu preparashonnan ku hopi perspektiva pa e di 19 edishon di sendementu di lus di e pesebre mas grandi den e área di Montaña, Banda ariba i bisindario. E lokual ku ta hasi e pesebre aki úniko i diferente for di tur sobra ta ku e ta keda konstruí kompletamente ku materialnan resiklá. I e máksimo atrakshon di e pesebre aki ta e animalnan bibu i real ku tambe ta forma parti di hinter e totalidat.
Naturalmente manera semper e organisashon di The Excellence Quality Art ta duna rekonosementu na algun persona òf organisashonnan ku a nifiká algu pa nan komo organisashon pero tambe ku di un òf otro forma a destaká i sobresalí riba otro áreanan den komunidat.
P’esei e aña aki e organisashon di TEQA ta rendi homenage na 5 persona i na 2 kompania lokal ku ta kere den promové i sostené e lokualnan ku ta di nos. Esakinan lo ta: Sra: Cenaida van Dinter, Sra Laurine Lovert Regina, Sra. Desiree Fingal, Sr. Glendon Aniceta, Sr. Joseph Girigorie, Kreaheadwraps i Divino Catering.
Riba e anochi di sendementu di lus aki e 7 homenahiadonan lo risibí serka e organisashon di TEQA un rekonosementu digno.
Bario di Montaña ta sende lus djasabra dia 10 di Desèmber 2022 pa 19:30 na Kaya Kané ( hanchi pabou di toko Jomali) zijweg di kaminda Venancio Isenia.
Lokal
Minister a basha’bou riba Jardim & Bearing Point!
Mientras tur kompinchi a keda ketu…..
WILLEMSTAD. Ayera tabata un dia interesante den parlamento primordialmente pasobra pa promé biaha un minister den funshon a tira ‘de knuppel in de hoendershok’ den e asuntu di e relashon entre èks minister Jardim i e empresa di konsultent Bearing Point.
Basikamente e minister a konfirma loke hasta hende ku mester sa mihó a tapa kara pe, esta ku siendo empleado di gobiernu, Jose Jardim a disparse for di su trabou minister di Finansa pa bai negosha un djòp ku Bearing Point sin nunka a apartá temporalmente for di su funshon.
Un parlamentario a trese dilanti ku e ta apresiá ku minister Silvania ta bai sigui negoshá ku Bearing Piont pa sigui ku e trabounan pasombra no ta Bearing su falta ta falta di e gobièrnu ku tabata na mando lesa: minister Jardim. Anto minister no laga e kaso keda te den sala di parlamento. Buska konseho hurídiko i duna keho na OM.
Bearing Piont tambe tin un tiki mala fe pero e no sa mihó pasombra ta regalo tabata tin i ken ku no haña regalo ta ninga esaki. Pe supuesto delito ku Jardim a kometé tin un kastigu di prisòn di maksimalmente tres aña o un multa di kategoria kuater.
Lokal
INVESTIGASHON DI SOAB PA SERVISIO A PRESTA NA SERVISIO DI IMPUESTO
Willemstad. Ayera parlamento a haña presentashon di Minister di Finansa en kuantu e rapòrt di SOAB riba investigashon di e proyekto di Bearing Point na Servisio di Impuesto di Kòrsou. Manera kustumber e
Daily Nobo
Kuater ganadó di Televishon di 55″ di Coca-Cola su Kampaña di ‘World Cup’
Montaña ta bai sende lus pa di 19 biaha
Minister a basha’bou riba Jardim & Bearing Point!
INVESTIGASHON DI SOAB PA SERVISIO A PRESTA NA SERVISIO DI IMPUESTO
Proyekto di televishon sosialista ku sosio registrá na Kòrsou a frakasá
Biahenan pa eksterior sin resultado pa Kòrsou ta kontinuá!
Señora divorsiá a bai reklamá pero….. Ya Inspektor a laga paga restitushon na èks esposo
Kòrsou tin un debe Nashonal di 4325 mion florin i subiendo
Kon lo parti e 200 mion Euro di Reparashon?
Kolegio Erasmo ta selebrá luna di buki a la Bi-ba-bèrdè
Trending
-
Lokal6 days ago
Biahenan pa eksterior sin resultado pa Kòrsou ta kontinuá!
-
Lokal6 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal6 days ago
Kòrsou tin un debe Nashonal di 4325 mion florin i subiendo
-
Lokal5 days ago
Kon lo parti e 200 mion Euro di Reparashon?
-
Lokal6 days ago
Kolegio Erasmo ta selebrá luna di buki a la Bi-ba-bèrdè
-
Lokal6 days ago
Kompetensia di skolnan ‘E skol di futuro’
-
Deporte6 days ago
Selekshon di Qatar: Ta bai den historia di mundial ku 3 rekòrt negativo
-
International6 days ago
Horor na Italia: Pashènt a tira su kardiólogo mata den su konsultorio


text:
Oranjestad-Minister a usa ley pa regla uniformidad y habri mas oportunidad pa hobennan studia na havo.
Minister di enseñansa Michelle Hooiboer-Winklaar a usa e autoridad cu ley ta duna pa regla e normanan cu tur hoben mester cumpli cun’e pa e drenta un scol di havo. Minister a actua completamente dentro di e ley. Mas ainda. E no a impone un norma cu e mes a scohe. Ela laga un comision cu participacion di directivanan di scolnan secundario di mavo, havo y vwo mes palabra e normanan pa e aña di scol nobo. Ora e comision a entrega nan conseho na e minister, ela laga e directivanan di scol mes vota si nan ta di acuerdo cu e normanan cu e comision a propone. E majoria di directivanan di scol, cu excepcion di e directiva di Colegio Arubano, a vota na fabor di e normanan aki. E minister despues a laga pone e desicion comun aki di e majoria di directivanan di scol den un Decreto Ministerial, como e normanan regla pa ley pa e aña aki, minister a actua perfecto!
CRITICA
E lider di e partido MEP a dicidi di critica e desicion y e decreto di e minister, pasobra segun e lider di MEP, minister lo ta hala mas autoridad p’e mes. E critica aki obviamente ta totalmente infunda. No solamente pasobra ley di enseñansa secundario ta duna e minister e autoridad pa fiha e normanan di admision. E critica di e lider di MEP ta nifica cu e y MEP si ta di acuerdo pa scolnan di havo/vwo sigui exclui hobennn di scolnan di mavo. MEP si kier pa nos enseñansa keda uno selectivo y nos muchanan -specialmente esnan di habla papiamento- keda sin haya oportunidad pa bay havo/vwo y busca un estudio y un carera mas avansa. Esaki ta loke MEP kier pa nos hobennnan!
AINDA FALTA MAS CAMBIO
Den combersacion cu Rene Herde’ ela splica pakico loke e minister a haci ta asina importante. Rene Herde’: “Loke minister a haci ta aplica un instrumento legal pa habri porta di havo/vwo pa mas hoben. Sin e cambio aki hopi hoben no lo drenta havo y nan caminda pa futuro lo wordo corta. Na hopi pais di mundo gobiernonan progresivo mester a usa ley pa cambia e forma cu enseñansa ta organisa y funciona. Pa por duna hobennan mas oportunidad pa un estudio avansa mester trece cambio manera esaki. Pero esaki so no ta suficiente. Ainda falta hopi mas pa cambia. Pero sigur esaki ta un bon desicion cu lo beneficia hopi hoben cu awor si ta drenta havo.”


text:
Di dòrna bolo (2cake diva), pa Mosa. Sandy Pieters tabata un di nos invitadonan den programa algun aña pasá. I awe nos tin e atrobe, awor presentando su obra di arte Mosa. Sandy a kuminsá komo yùfrou di skol i awe e ta sinta atrobe den banki di skol ku arte. Nos yu di Kòrsou ta hopi kreativo i esei ta algu den nos sanger i nos tin di bras’é i no lag’é bai, nos tin di krea nos artistanan. Sandy Pieters a bisa ku si mira e artenan di yunan di tera ta krese na Ulanda, ta algu masha bunita.
Aseptá bo mes manera bo ta
El a splika Djasabra ku e trabou di traha bolo a bira muchu pisá pe i a stòp ku esaki i a kuminsá bende kosnan di traha bolo. Su sanger sinembargo a keda kishikí pasobra si bo ta artista ta artista bo ta i traha ku kabes so no tabata bai. Ora e yega kas e tin e tenshon, e ta traha den sikiatria i ora e yega kas e ke algu pa laga bai. El a kuminsá ‘butseer’ na kas pero despues a pensa pa bai un akademia di arte. Asina el a bai un akademia di arte na Delft VAK i einan el a sera konosí ku klei. Sandy a bisa ku e no ke pa su arte disparsé den depósito pero e ke su arte ta visibel pa tur hende. Riba un pregunta ku el a haña di yunan di Kòrsou ku ta hopi den sombra di hòmber i mama, Sandy a disidí ku e tin di hasi algu ku na e persepshon ei. E no ta kere ku e muhé ke ta den sombra di mama i hòmber pero e hende muhé ke wòrdu mirá, aseptá, e hende muhé ta aseptá su mes manera e ta (mayoria). Si wak Mosa e ta simbolisá ku e bala di oro den su man, esei ta e bida ku e tin den su man. Su bida ta oro, su tempu ta oro. I por mira ku mosa tin tur e lòpchinan, chanchan grandi, e bèlnan ta poko bati, pero e ta aseptá su mes manera e ta.
Dikon nos hende muhé ta lubidá ku e ta hopi importante. Bida ta kuminsá den skochi di e hende muhé, asina importante e hende muhé ta. I si ni por aseptá su mes, su kurpa ku tur e lòpchinan, ku chanchan grandi, pai bati, anto e no ta komprondé e ora ei ken e ta. Esei Sandy kier a simbolisá ku Mosa. Mosa ta para pa e muhé yu di Kòrsou di awe. E mucha ku ta lucha i esun ku no gust’é ta su problema. Kada muhé tin un mosa den dje i e punto ta kon ta saka e mosa ei pafó.
E hende muhé den bida
Hopi hende lo bisa ku e Mosa aki no te pasobra kisas e no tin chanchan, pero no ta problema pasobra Mosa ta bin den diferente fase. Loke Sandy a presentá ta e promé. E ta un trilogia i ora e tabata na Kòrsou despues di e di 3, ya e ta pensa pa e di 4. E di kuater mosa aki ta bayendo fòrnu, ta un mosa drumí riba su lomba i por mira e barika grandi, e pechunan habri for di otro, e ta drumi na playa ku e mama den su man pasobra ta su bida. E kos di mas bunita ta ku e mosanan ta besig ku nan mes tempu. Unu ta landa, e otro ta chill kantu di laman, den nan tempu, nan desishon i nan bida. Esaki ta loke Sandy ke trese. I kada turista ku bin Kòrsou por haña un di e Mosanan aki ku su historia. Kada turista ku kumpra un Mosa lo bai kas ku e bon pensamentu di e hende muhé pará den bida.
No skonde
Ku imigrashon a haña ku nos tur na mundu ta bai tuma karakterístikanan di otro. I p’esei ta bon pa hende muhé sa ku rònt mundu nan tur tin un Mosa i no tin mester di skonde e mosa aki. No mester skonde e mosa bou di makiahe, sirugia plástiko, bou di kualke otro kos. E ta un aseptashon ku e hende muhé mester tin di su mes. Aseptá su mes manera e ta.
Mosa ta un Muse
Sandy ta kòrda ku ora e tabata drumí riba kama, ku e obra ya trahá, e tabata ke pa e inspir’é kon e ta bai yam’é. Asina mei mei di mardugá el a lanta su kasá i bis’é Mosa. Mosa ta un muse i e muse aki tin di inspirá nos tur. Na papiamentu nos ta bisa mosa pero e ta un Muse, e ta un inspirashon. E mosanan tin diferente tamaño. Nan a kuminsá chikí i bira un tiki mas grandi. I un biaha mas mustrando riba e hende muhé ku ta krese no solamente den haltura i hanchura pero tambe den e parti di siguransa.
Disponibel
Mosa ta disponibel na diferente punto sentral. Sandy a bisa ku na ofisina di turismo ya tin 2 mosa kaba. I for di siman pasá e ta optenibel na galeria na De Eden Mall Stichting Bijzonder Vrouwen. El a skohe nan pasobra nan ta chikí i pa Sandy tur chikí tin di krese. Despues di einan Mosa lo tei tur kaminda, pasobra ta su meta esei ta.
Mosa ta duna kara
Lo bin un mosa chikí den forma di un yabero. Esei lo ta e kara di mosa i e lo yama tambe Mosa ta duna kara. Tur e obranan di mosa, niun por mira nan kara. E yabero si lo ta e kara di Mosa i por mira e kara di Mosa. E yabero aki segun Sandy e lo presentá otro aña.
Krea bo Mosa
Loke a hala nos atenshon ta ku e Mosa ta bin den dos sistema, un ta esun ku Sandy mes ta pinta òf e muchanan ménos abilitá ku lo yud’é pinta. Pero tambe e ta bin den un kaha kompletamente blanku ku su bala koló di oro i huntu kuné den e kaha lo haña fèrf i kuashi pa asina e persona mes por dun’é e koló ku e ke. Tambe huntu kuné un palu di sensia ku por hinka den e bala koló di oro ku tin un buraku spesial pa esaki. Di e forma aki tambe un mama por sinta ku su yu i nan por pint’é huntu i inspirá e yu pa e krea su mosa.
Ora bida poko pisá, pone bo Mosa kaminda bo ta mir’é i bo ta kòrda ken bo ta i unda bo ta!


text:
SAN NICOLAS- Presente den un welding shop na San Nicolas tabata Mike Eman, Mike de Meza y Richard Arends di partido AVP pa presenta programa di partido pa e periodo 2017-2021. Oduber Contractors ta traha directamente den Citgo brindando trabou na hopi hende y ainda tin mas hende pa wordo tuma den servicio. Ora cu e rehabilitacion di e refineria keda full cla, un cantidad di 2000 mil hende ta bay haya trabou den tur ramo di e compania Citgo. Cu reapertura di e refineria economia na San Nicolas ta haya un boost enorme.
Richard Arends, candidato nr 5 riba lista di AVP a bisa cu trabounan desplega pa contratistanan ta un di e simbolonan di reapertura di e refineria. “Un proyecto cu Prome Minister Mike Eman, Minister de Meza y mi persona a maneha e negosacionnan durante e ultimo añanan. Awe nos ta un stap mas cerca di compromiso. un testimonio di e trabounan desplega pa loke ta trata rehabilitacion di e refineria. Un pilar cu ta caracterisa e historia di economia di Aruba.” Arends a splica tambe di e actividad economico principal cu ta nos turismo.
“Si bo ta wak e cifranan di e ultimo lunanan bo ta mira un mehoracion consistente. Rehabilitacion di e refineria sin duda tin su parti cu ta contribui na e actividadnan economico. Esaki kier men cu directamente e ta contribui na empleo, tambe na divisas, pero mas cu claro e refineria ta un catalisador di hopi otro actividad den area di San Nicolas como tambe tur rond Aruba.”
Arends a splica cu Citgo ta brinda un area fisico di otro inversionnan tambe. No ta apertura di e refineria so ta duna e boost economico na San Nicolas. “Tin cierto areanan cu antes tabata di e refineria ta wordo uza pa tecnologianan limpi. Den e programa di partido ‘Padilanti’ ta poni cu nos tin cinco area di oportunidadnan economico cu lo wordo desaroya a base di cuater pilar nobo . Den e area di e refineria lo tin actividadnan paralelo cu ta bay tuma lugar, pero tambe a area rond di e waf di Barcadera, tambe nos ta promove actividadnan di logistica, e area rond di e waf ‘bieu’ na Playa unda tin un masa critico riba su mes unda por wak combinacion di logistica, combinacion di tecnologianan limpi, industrianan creativo como tambe exportacion di conocimento, e area rond di Hospital cu ta un modernisacion di e sistema di cuido, pero tambe e lo duna un empuhe pa loke ta trata turismo medico exportacion di conocimento aki tambe. E areanan rond di e obranan infrastructural cu ta bay ta hopi gefocussed riba negoshinan chikito y empresanan mediano cu ta e wes’i lomba di nos economia.”


text:
Lisette Gomes, voorzitter di Mi Voz ta bo Voz, ta comparti riba e projecto di prevencion cu a presenta na comunidad pa nan sa cu nan tin e topico di abuso sexual den nan prioridad. Nan kier wak e parti preventivo y e projecto lo yaam respeta mi curpa, respeta mi no.
Cu muchanan por cuida nan mes y nan parti priva. PA pone adulto respeta nan curpa y no mester wordo mishi. Esey ta un projecto internacional y ta trahando hunto cu instancianan den Cariba y Aruba. Nan mester uni forsa pa trece e parti prevencion na Aruba, mirando cu aki ta enfoca riba curativo, anto e momento ey ta laat. E mucha abusa ta keda cu trauma y no lo funciona den comunidad.
Un projecto asina lo yuda muchanan pa ta fuerte y pa nan sa nan derecho y por tin confiansa. Te ainda no tin cifra cu en total cu ta yega mirando cu no tur ta yega e fundacion, mayoria ta conta un hende di confiansa ora algo pasa, pero ta bon pa evita dibiaha prome e situacion yega ley y e daño ta ser haci na e mucha.
“Nos ta purba yuda esnan mas vulnerabel, awo nos ta den e caso di pediasure cu un famia cu ta gana salario minimo y sin yudansa si seguro, nan tin cu gasta 600fl pa luna den alimento pa muchanan cu tin problema di salud. Ta wardando riba contesta di AZV pa por yuda den e casonan aki”, Gomes a comparti di un caso cu ta na Aruba di muchanan cu mester yudansa urgente.


text:
Presidente di Sindicato SPA, Joselito Dirksz a splica durante un conferencia di prensa pa splica riba e situacion di incidente recientemente caminda un situacion di polis y turista ta bisa cu ta consecuencia cu medianan ta ataca polis.
E ta bisa cu pa por bira un polis, no mester tin strafkaart, nan ta haci 7 test pa asina por drenta opleiding y sigui cu e pais aki. E ta bisa cu ultimamente ta wak cu media ta gewoon saca potret di polis y pone den media y lastra nan ‘manera si polis ta criminal’.
Locual e ta menciona ta di con ta ataca e polis pero no ora un criminal ta comete un acto y ta tapa nan cara. E ta bisa cu un trabou di un polis ta pa proteha pueblo y si ataca e miembro di polis ta ataca colega tambe y famia pa insinuacion cu a sali den media.
Den lo contrario cu sali den media, e conclusion ta cu e caso ta bay dilanti hues pero sindicato SPA ta condena tur insinuacion cu por causa un impacto social, caminda persona por lanta inecesariamente contra polis.
Ora cu un caso ta bou di investigacion ainda y no sa por completo kico tur a pasa. E ta bisa cu prensa mester a warda pa investigacion keda cla pa asina por publica a base di resultado y locual hues a bisa.
KPA tin e departamento tecnico caminda nan ta huramenta pa haci investigacion pa e proces verbaal cu ta determina kico ta bay pasa. E procesverbaal cu a sali den media ta castigabel y condenabel caminda por perhudica e investigacion.
Sr. Dirksz ta bisa cu e posicion di polis ta importante y casonan asina cu ta bay den media por crea mas impacto social y rabia den cuerpo policial.
Pa finalisa sr. Dirksz tambe a comparti cu ta ‘jammer cu polis cu ta frontliners’ y no ta un di e gruponan cu a haya vacuna. “Esey ta trato cu nos a ta haya di nos dunado di trabau. Tambe ta yegando 1 april y nos no sa di e landspakket, tin rumo cu Hulanda ta bay tuma stap drastico.”


text:
Desde cu Prome Minister Señora Evelyn Wever-Croes a wordo nombra como Formador di e gobierno nobo, mesora e trabounan pa yega na formacion di Gabinete Wever-Croes II a cuminsa. E proceso pa yega na un gobierno stabil ta wordo parti den 4 diferente aspecto. (1) Acuerdo di gobernacion entre Partidonan MEP y RAIZ. (2) Reparticion di e carteranan. (3) Apunta Ministernan y screening. (4) Reunionnan cu Stakeholders.
Diabierna 16 di juli a cuminsa cu e aspecto di formacion number 4, reunionnan cu Stakeholders den comunidad; cu gremionan comercial, gremionan sindical, cu representantenan di area social, salubridad, area di naturalesa y desaroyo economico, pa scucha wak kico nan ta haña ta importante pa e gobierno nobo tene cuenta cu ne den e siguiente gobernacion pa e proximo 4 añanan.
E prome area riba schedule tawata salubridad. Cada reunion a dura 45 minuut. Despues di cada reunion e representante di cada area a duna un declaracion y prensa por a haci pregunta of duna remarke.
Pa e area aki, a duna declaracion:
Sr. Edwin Jacobs, SVB/AZV
Dr Vroegop, HOH
Sra. Van den Oever ASHA
Dr Rajnherc, IMSAN
Dr.van Galen, Respaldo
Dr. van Trigt, HAVA
Gina Maduro, Sindicato ABV
“E reunionnan a bay bon. E proceso pa forma e siguiente gobierno ta hopi serio y importante y mester tuma su tempo. Como formador, mi ta reuniendo desde awe cu diferente stakeholders den nos comunidad y ta gradici cada un cu a honra nos invitacion y sinta cu mi den e etapa importante aki di formacion di e miho gobierno cu Aruba por tin den e temponan aki”, Prome Minister Evelyn Wever-Croes a duna di conoce.
E reunionnan ta continua den e dianan nos dilanti te ora cubri cu tur e areanan ariba menciona.


text:
Interviews
Home Interviews
INTERVIEWS: Ronny Irausquin di DPL, awor tin un web site mas activo pa yuda...
3 Ronny Irausquin Drector di DPL awor tin un web site mas activo pam yuda tur hende haya trabou
INTERVIEWS: Rulienne Arends trahado preventivo di FADA a elabora ariba caso cu a haya...
2 Rulienne Arend trahado preventivo di FADA e reto mas grandi ta e producto ta faciil pa haya den super mercado paso e no...
INTERVIEWS: Xinara Raymond di HIAS a cera 2022 cu basta reto, tin famia cu...
2 Xinara Raymond e meta grandi di HIAS ta e grupo di Venezulano cu tin asilo awor aki
INTERVIEWS: Ronny Irausquin di DPL, ta mira bek ariba un 2022 unda tawata tin...
2 Ronny Irausquin Drector di DPL e factor cu hopi hende no kier traha den horeca ta paso ta warda of dianan di fiesta...
INTERVIEWS: Hose Figaroa di FTA a splica cu e tema di CAO por ta...
2 Hose Fiagaroa di FTA ora bo sinta negosha por trece solucion pero si core e ta bira un problema grandi
INTERVIEWS: Terrance Ras di Leap Off Faith, a splica e projecto di rolstoel unda...
2 Terrance Ras di Leap Off Faith e tema di permiso ta algo cu semper pa san nicolaas ta keda atras
INTERVIEWS: Rosa Leon di Hunto Grandi Grandi Hunto lo bay cas di nos grandinan...
Rosa Leon di Hunto Grandi Grandi Hunto ta splcia cu nan ta den un siman di bay cas di nos grandinan pa trece poco...
INTERVIEWS: Marjorie Vermeer Luidens adictonan den centro di Oranjestad ta keda un problema
3 Marjorie vermeer Luidens adictonan den centro di oranjestad ta keda un problema
INTERVIEWS: Marjorie Vermeer Luidens comerciante, a elabora ariba Caya G.F Betico Croes
2 Marjorie vermeer Luidens Minster Wever kier yuda pero donjo di edificionan mester tuma accion